Ukrajinci će putovati u EU bez viza | EurActiv Srbija\nUkrajinci će putovati u EU bez viza\nČlanice EU odobrile su bezvizni režim putovanja za ukrajinske građane koji je Kijev dugo tražio kao potvrdu odnosa sa Briselom dok se na istoku zemlje bori sa proruskim pobunjenicima. Režim putovanja bez viza deo je sporazuma o partnerstvu EU-Ukrajina potpisanog 2014. kada je Ukrajina, nekadašnji sovjetski satelit, naljutila Moskvu vezujući svoju sudbinu za Zapad. EU od Ukrajine u zamenu za bliže političke i ekonomske veze traži reforme sa ciljem iskorenjivanja korupcije i dostizanje evropskih standarda demokratije i prava.\nU saopštenju od 17. novembra navodi se da se 28 članica EU složilo da se ukrajinskim građanima da bezvizni režim za one koji ne ostaju duže od 90 dana u EU u periodu od 180 dana jer su svi zahtevi ispunjeni, preneo je EurActiv.com.\nUkrajinski predsednik Petro Porošenko napisao je na Tviteru da pozdravlja "dugo očekivanu odluku" pozivajući EU da uvede bezvizni režim "bez daljih odlaganja".\n"Kredibilne reforme su pravi put i treba ih ohrabriti", naveo je u saopštenju Peter Javorčik, ambasador Slovačke, zemlje koja predsedava EU, u Briselu.\n"Srećan sam što ovom odlukom šaljemo pozitivan signal pred samit EU-Ukrajina 24. novembra", dodao je Javorčik.\nPredlog odluke o odobravanju putovanja u EU bez viza Ukrajini, zemlji sa 45 miliona stanvnika, sada ide u Evropski parlament na odobrenje.\nUkrajinska kriza ozbiljno je narušila odnose EU i Rusije i Unija je zavela Moskvi niz ekonomskih i drugih sankcija zato što podržava pobunjenike i zbog aneksije Krima.\nInače, Evropska komisija u decembru 2015. procenila je da Ukrajina ispunjava sve kriterijeme za bezvizni režim putovanja ali se sa usvajanjem kasnilo zbog izbegličke krize u Evropi.\nKomisija je trebalo da u maju predstavi izmenjeni predlog koji bi uvažavao zabrinutost evropskih zemalja zbog eventualnih posledica ukidanja viza za područje sa brojnom populacijom - predlog se odnosio ne samo na Ukrajinu i Gruziju, već i na Kosovo i Tursku, iako Ankara još nije ispunila sve kriterijume.\nPariz i Berlin posebno tražli su uvođenje vanrednog mehanizma koji bi omogućio da se bezvizni režim brzo suspenduje. O tom mehanizmu još traju pregovori članica i Evropskog parlamenta.\nMehanizam bi trebalo da se aktivira kada za to postoje opravdani razlozi, poput velikog priliva građana neke zemlje koji ostaju u EU i posle isteka dozvoljenog boravka bez vize.\nBezvizni režim će biti suspendovan ako zemlja ne poštuje obaveze po osnovu readmisije i njenih građana, i ilegalnih migranata koji su preko njene teritorije došli u EU.\n: Ministri EU za brzu suspenziju bezviznog režima\n: EK predlaže bezvizni režim za građane Kosova i Turske\n: Vizne glavobolje EU


Vučić i Petriček o unapređenju saradnje i investicijama – Srbija NAŠA Zemlja\nVučić i Petriček o unapređenju saradnje i investicijama\nby srbijanasazemlja March 30, 2021, 1:40 pm 772 Views\nPredsednik Vučić je zahvalio ministru Petričeku na poseti i naglasio da su redovni kontakti i susreti zvaničnika od izuzetnog značaja za unapređenje odnosa Srbije i Češke.\nVučić je posebno pozdravio održavanje privrednog foruma dve zemlje u uslovima pandemije, što odražava zdrav interes kompanija i privrednika za širenjem poslovanja, kako bi se redovni ekonomski tokovi što pre nastavili nakon izuzetno teške godine.\nIstakao je da je Srbija postala jedna od zemalja sa najboljim uslovima za strane investitor\ne, budući da je politički stabilna i da ima sjajan tim stručnjaka koji su napornim radom stvorili izuzetnu invesiticionu klimu, saopštila je Služba za saradnju sa medijima predsednika Srbije.\nMinistar Petriček je izrazio zahvalnost na mogućnosti da dođe u Beograd sa privrednom delegacijom i dodao da je ekonomska saradnja od velikog značajna za obe strane.\nOn je naveo da je kriza umanjila nivo i obim ekonomske saradnje, ali da je i robna razmena od 1,2 milijarde evra, koja je ostvarena prošle godine, veoma važna s obzirom da je 2020. godina, pored zdravstveno teške situacije, bila i u ekonomskom smislu izuzetno teška za ceo svet.\n“Uveren sam da će privrednici naći prostor za unapređenje saradnje, kao i za investiranje i realizaciju novih projekata”, rekao je ministar Petriček.\nIstakao je da je bilateralna ekonomska saradnja Srbije i Češke zasnovana na razvijenoj trgovinskoj razmeni i rastućim češkim investicijama.\n“Želimo da razmotrimo više poslovnih mogućnosti u Srbiji i zato je sa mnom došlo 20 privrednika. Pre krize smo imali najnižu stopu nezaposlenosti i sada istražujemo druge poslovne destinacije i mogućnosti, a Srbija nam je kulturološki i istorijski veoma bliska”, rekao je ministar Petriček.\nKazao je da Češka želi da održi redovne kontakte sa Srbijom na najvišem nivou.\nŠefovi diplomatija Srbije i Češke, Nikola Selaković i Tomaš Petriček, saglasili su se danas da su odnosi dve zemlje tradicionalno dobri i prijateljski, i da današnja poseta češke delegacije Beogradu predstavlja dinamiku i kontinuitet političkog dijaloga koji postoji na svim nivoima.\nSelaković je naveo da će dobre i tradicionalno prijateljske odnose potvrditi i poseta predsednika Aleksandra Vučića Pragu 18. i 19. maja i zahvalio se Petričeku, češkoj Vladi i predsedniku Tomašu Zemanu na snažnoj podršci Srbiji u evropskim integracijama.\n“Češka iskreno i snažno podržava evropski put Srbije i uvereni smo da ćemo tokom portugalskog predsedavanja imati i održavanje Međuvladine konferencije u što skorije vreme”, kazao je Selaković na zajedničkoj konferenciji za novinare.\nDodao je da je tokom sastanka sa Petričekom razgovarao i o dijalogu Beograda i Prištine i regionalnoj saradnji.\nIstakao je da je Srbija bila, jeste i biće spremna da Češkoj pruži podrsku u daljoj borbi protiv epidemije Kovid 19 i svemu što ona prouzrokuje.\n“Činjenica da je danas održan biznis forum govori o tome da postoji sa obe strane spremnost da i nakon pandemije kovid 19 pomažemo jedni drugima i privredno u prevazilaženju loših ekonomskih posledica pandemije”, kazao je Selaković.\nŠef srpske diplomatije je istakao da je ekonomska saradnja dosegla nivo godišnje razmene od skoro 1,2 milirajdi evra, od čega je srpski izvoz u Češku više od 635 miliona evra i uprkos pandemiji kovida-19 pokazao je tendenciju rasta, a ne pada.\nPrema njegovim rečima, susret u Beogradu dobija na značaju još više činjenicom da je sa ministrom Češke došlo i 20 poslovnih ljudi koji su imali sastanke sa kolegama iz Privredne komore Srbije, među kojima su predstavnici kompanija koje investiraju ili planiraju da investiraju u našoj zemlji.\n“To je prvi odlazak delegacije Češke od početka pandemije i time je dodat veći značaj ovoj poseti i jačanju odnosa”, kazao je Selaković.\nOn je rekao da su razgovarali i o kulturnoj saradnji i da je Srbija spremna da podrži održavanje izložbe u Pragu o češko – srpskim istorijskim odnosima, kao i da su uputili molbu za očuvanje posebnog lektorata za srpski jezik na Karlovom Univerzitetu u Pragu.\nMinistar Petriček izrazio je zadovoljstvo što je danas u Beogradu sa delegacijom preduzetnika i zahvalio se na organizaciji privrednog foruma u okolnostima koje diktira pandemija virusa korona.\n“Možemo danas da se nadovežemo na tradicionalno dobre odnose i da razgovaramo o razvijanju ekonomske saradnje. Češka je zainteresovana da sa Srbijom radi na razvijanju saradnje u oblasti trgovine, ekonomskim investicijama, strateškim sektorima kao što su na primer železnički saobraćaj, pametni gradovi”, kazao je Petriček.\nIstakao je da češke firme spadaju u značajne investitore u srpsku ekonomiju.\nPetriček naglašava da Češka podržava Srbiju u evropskim integracijama i kaže da smatraju da proces proširenja treba da ide brže.\n“Za vreme portugalskog predsedavanja želimo da pošaljemo nove impulse kada je u pitanju proces proširenja, ali da se usmerimo i na praktičnu debatu. Češka je kao i Srbija morala da se sprema za ulazak u EU i spremni smo da prenesemo sva naša iskustva Srbiji”, kazao je Petriček.\nŠef češke diplomatije je naveo da žele da ojačaju i saradnju u oblasti turizma i u tom smislu naveo da češki turisti do sada nisu dovoljno otkrili Srbiju, kao i da Češka želi više srpskih turista.\nTokom dana, kako je naveo, očekuju ih i razgovori o regionalnoj saradnji.\nPetriček naglašava da Češka tradicionalno podržava države Zapadnog Balkana kada je u pitanju saradnja sa Višegradskim fondom.


Dacia Duster i kao pick-up\n11 Nov 2012 - 07:32 Top secret Link\nDacia Duster je postigla veliki uspeh na čitavom nizu tržišta, pogotovo evropskih, a rumunski brend će u narednom periodu privlačiti sve više pažnje. Iako je nedavno lansirala nove generacije Logana i Sandera, uz nove modele Lodgy i Dokker, kompanija nije zaboravila na Duster.\nŠkoda Octavia III: novi renderi\n10 Nov 2012 - 17:20 Top secret Link\nOvde prvo podsećanje da su zvaničnici Volkswagena na poslednjem Salonu automobila u Moskvi potvrdili da će nova, treća generacija Škode Octavije biti predstavljena u novembru ove godine, dok će prodaja startovati početkom naredne godine.\nLand Rover će imati 16 modela do 2020. godine\n9 Nov 2012 - 20:35 Top secret Link\nBritanski proizvođač vozila Land Rover planira da kupcima ponudi čak 16 modela do 2020. godine.\nPeugeot 501: francuski kupe sa 4 vrata\n9 Nov 2012 - 17:40 Top secret Link\nBez obzira na aktuelne probleme sa padom prodaje, otpuštanjem radnika i zatvaranjem fabrika, francuski Peugeot po poslednjim vestima priprema brojne novitete.\nPorsche Macan: novi renderi\n9 Nov 2012 - 09:00 Top secret Link\nNovi Porscheov manji SUV model Macan (od indonezijske reči za "Tigar") se po pisanju nemačkog Auto Bilda na tržištu očekuje na proleće 2014. godine, s tim što će javnost moći da ga upozna tokom 2013. godine (prvo u martu na Salonu u Ženevi u formi koncepta, a u septembru u Frankfurtu kao definitivan, serijski model).\nHonda Civic Tourer na Salonu u Frankfurtu 2013. godine\n9 Nov 2012 - 01:16 Top secret Link\nHonda je na poslednjem Salonu automobila u Parizu između ostalog predstavila CR-Z modelske godine 2013 i Civic sa 1.6 i-DTEC dizelašem, a tamo je takođe najavljeno da će se u evropskoj ponudi naći još jedna karoserijska verzija Civica.\nSeat priprema i novi Leon Cupra\n8 Nov 2012 - 22:00 Top secret Link\nNedavno je u fabrici Martorell u Španiji i zvanično počela serijska proizvodnja nove, treće generacije Seatovog modela Leon.\nMazda priprema konkurenta Citroenu DS3\n8 Nov 2012 - 20:00 Top secret Link\nMazdin evropski šef istraživanja i razvoja otkrio je da kompanija razmišlja o lansiranju konkurenta MINI Cooperu i Citroenovom modelu DS3.\nNovi Ford Focus RS sa 360KS\n8 Nov 2012 - 17:05 Top secret Link\nFord je navodno već započeo sa razvojem RS verzije nove generacije Focusa koju će pokretati novorazvijeni 2,3 litarski EcoBoost turbo benzinski motor snage oko 360KS.\n«Prethodni 1 2 3 ... 462 463 464 465 466 467 468 469 470 471 472 ... 658 659 660 Sledeći»


Početna » saradnja » Page 8\nGojković: Dobra saradnja sa Rusijom\nIzmeđu Srbije i Rusije postoje dobri bilateralni odnosi na svim poljima, zasnovani na bliskosti dva naroda, tradicionalnom prijateljstvu i kulturnoj i istorijskoj povezanosti, istakla je predsednica Skupštine Maja Gojković u razgovoru sa predsednicom Saveta federacije Rusije Valentinom Matvijenko.\nBrnabić: Saradnja sa Nemačkom konstantno napreduje\nPredsednica Vlade Srbije Ana Brnabić razgovarala je danas sa Mihaelom Rotom, državnim ministrom za Evropu i zamenikom ministra spoljnih poslova Savezne Republike Nemačke o aktuelnoj političkoj situaciji u regionu Zapadnog Balkana, kao i o rezultatima ekonomskih reformi u Srbiji.\nMinistar spoljnih poslova Ivica Dačić istakao je danas u razgovoru sa članom Odbora za spoljne poslove francuskog Senata Olivijeom Kadikom da u poslednjih godinu dana postoji vidan napredak u pogledu intenziviranja političkog dijaloga i unapređenja bilateralne saradnje na ekonomskom planu.\nVučić i Čepurin: Postoje velike mogućnosti za saradnju\nPredsednik Republike Srbije Aleksandar Vučić primio je danas ambasadora Ruske Federacije Aleksandra Čepurina, sa kojim je razgovarao o saradnji dveju zemalja i budućim kontaktima najviših zvaničnika, navodi se u saopštenju.\nDejan Bulatović: Uskoro pravim lutku za proteste sa drugim likom\nVažno je da građanska Srbija prepozna Građanski blok 381, ne kao alternativu, već kao nasušnu potrebu svih onih koji nisu odustali od snažne Srbije građanske orijentacije, koja će moći da se nosi sa svim izazovima koje nosi ovo vreme.\nPiše: Miloš. D. Miljković 31. 8. 2018.\nMihajlović: Nismo završili razgovore sa PSG\nMada je pre nešto manje od mesec dana najavljivano da će se Građanskom bloku 381 Saše Jankovića, zvanično formiranom prekjuče, priključiti pokret Dosta je bilo i Pokret centra, to se, bar za sada, nije dogodilo.\nPiše: Mirjana R. Milenković 23. 8. 2018.


Grad Niš bi u narednih mesec dana trebalo da dobije prvu Strategiju bezbednosti saobraćaja sa pratećim Akcionim planom za period od 2017. do 2021. godine.\nOsnovni cilj Strategije jeste smanjenje broja stradalih u saboraćajnim nezgodama, kroz jasno definisane planove, izjavio je gradski većnik zadužen za saobraćaj u Nišu Igor Vojinović.\nU proteklih 5 godina na teritoriji Policijske uprave Niš stradalo je 89 ljudi, među kojima je najveći broj starijih osoba, podsetio je gradski većnik zadužen za saobraćaj u Nišu Igor Vojinović. Osnovni cilj akcionog plana je kako kaže, da do 2021. godine ne bude stradalih koji su straiji od 65 godina.\nOvom starategijom je predviđeno da se spasi oko 90 ljudskih života na teritorija grada Niša u narednom periodu, naglasio je Darko Petrović iz Auto moto saveza Srbije. Dodaje i da je osnova za realizaciju Strategije Akcioni plan koji ne može da funkcioniše bez ključnih institucija i svaka lokalna samouprava je dužna da uradi Strategiju bezbednosti saobraćja.\nIzrada Strategije bezbednosti saobraćja na teriotoriji grada Niša počela je novembra prošle godine, za čiju su realizaciju bili zaduženi Auto moto savez Srbije i Centar za motorna vozila kao i Saboraćajni fakultet u Beogradu. Očekuje se da bude usvojena u narednih mesec dana.\nSaobraćaj u Nišu uskoro bezbedniji?\nBeograd : Zaštitna ograda pala na automobile u pokretu


Seoske sportske igre ipak u Zaječaru: Loše vreme sprečilo Grljan da bude domaćin - Glas Zaječara\nHome Sport Seoske sportske igre ipak u Zaječaru: Loše vreme sprečilo Grljan da bude...\nSeoske sportske igre ipak u Zaječaru: Loše vreme sprečilo Grljan da bude domaćin\nSeoske igre Sportskog saveza Srbije najavljene za subotu 19. juna ipak neće kako je planirano biti održane u Grljanu, već će celokupno takmičenje biti prebačeno u halu sportova na Kraljevici. Razlog su naravno vremenski uslovi i kiša koja će tokom vikenda biti neizostavan detalj u Zaječaru i okolini, pa dvostruki uzastopni pobednici zaječarskih kvalifikacija neće moći da dočekaju rivale na svom terenu, piše Glassporta.rs.\nSatnica takmičenja ostaje ista, svečano otvaranje zakazano je za 10 sati u hali na Kraljevici, koja će ugostiti predstavnike Grljana, Zvezdana, Velikog Izvora i Grlišta.\nVelika zahvalnost ide i vrednim radnicima JKP “Timok održavanje”, koji su dali sve od sebe za uređenje “mini pič” terena i okoline stadiona FK “Rudar Vrška Čuka” u Grljanu. Naravno da će u budućnosti sređeni i skockani tereni značiti pre svega mladima najvećeg zaječarskog sela, a svakako da će u Sportskom savezu grada Zaječara vrlo brzo organizovati neke od turnira upravo u Grljanu.\nDa ponovimo još jednom, ekipa Grljana brani titulu najuspešnijeg sela na Seoskim sportskim igrama u Zaječaru. Prvi put trofej je osvojen ispred Zvezdana, a minule godine za dlaku su bili bolji od Velikog Izvora. Svaka ekipa broji 20 članova, 15 muškaraca i pet žena, koje se nadmeću u malom fudbalu, odbojci, rvanju, bacanju kamena s ramena, trčanju poligona s preprekama, skoku u dalj, nadvlačenju konopca, obaranju ruku, šahu i nadvlačenju štapa.\nPrethodni tekstU Negotinu vozio motocikl sa 3.66 promila alkohola bez dozvole i registracije, u Boru automobil sa 1.61 promil alkohola\nNaredni tekstU Srbiji još 162 novoobolela, petoro preminulih


Igokea donirala 50.000 KM Fondu solidarnosti – DOM INFO |\nKošarkaški klub “Igokea” uplatio je 50 hiljada konvertibilnih maraka na račun Fonda solidarnosti za posebne namjene za saniranje posljedica virusa korona. Ova donacija biće iskorištena za nabavku respiratora za neku od zdravstvenih ustanova u Republici Srpskoj.\nGeneralni menadžer Kluba Igor Dodik je istakao da Igokea na ovaj način nastavlja svoju misiju da kao sportski kolektiv i društveno odgovorno djeluje i pomaže zajednici.\n“Kada su i sportska takmičenja utihnula zbog pandemije koja pogađa cijeli svijet, smatramo da je sada najvažnije da što je više moguće ojačamo naše zdravstvo kako bi pacijenti dobili što bolju zdravstvenu zaštitu u ovim vanrednim okolnostima. Zato je naša današnja donacija za kupovinu respiratora iskrena poruka da nam je solidarnost sada najpotrebnija.”, rekao je generalni menadžer KK Igokea Igor Dodik.\nIz Igokee posebno naglašavaju zahvalnost zdravstvenim radnicima na nesebičnom zalaganju da na najbolji mogući način odgovore svakodnevnim izazovima pred koje smo stavljeni pojavom korona virusa. Obećavaju da će nastaviti da društveno odgovorno djeluju kako bi doprinijeli da se trenutno stanje prevaziđe sa što manje neželjenih posljedica.


Šta je uopšte EAEU, i da li će Srbija pre evra uzeti neku drugu valutu? - Biznis Telegraf.rs\nTaman što smo umočili penkalo u mastilo za potpis na sporazum sa Evroazijskom ekonomskom unijom, iz EU stiže poruka da ćemo taj isti morati da raskinemo kada se pridružimo evropskom bloku.\n- Srbija će morati da raskine svoj novi sporazum o slobodnoj trgovini sa evroazijskom ekonomskom unijom kada se pridruži Evropskoj uniji - saopštila je Evropska komisija.\nTo tada, slobodni smo da sklapamo sporazume sa drugim državama ili organizacijama pre pristupanja Evropskoj uniji.\nEK je pojasnila Srbiji njene obaveze, navodi u svom tekstu EU Observer koji je preneo ovu vest, dan nakon što je ruski ambasador u Beogradu Aleksandar Bocan-Harčenko najavio da će Srbija 25. oktobra potpisati trgovinski sporazum sa Evroazijskom ekonomskom unijom.\nA evo zapravo o kakvom se tačno sporazumu radi i šta je to zapravo EAEU\nDelegaciju Evroazijske ekonomske unije čine Rusija, Belorusija, Kazahstan, Jermenija i Kirgistan. Trenutno, o pristupu pregovaraju sa Singapurom, Izraelom, Egiptom i Srbijom.\nPotpisom u oktobru dobili bismo otvoren pristup tržištu od 180 miliona ljudi, a proširen bi bio i spisak robe i povećane količine koje će moći da se izvezu iz naše zemlje na to tržište.\nSrbija će moći da izvozi gotovo 100 odsto, odnosno 99, 5 odsto proizvoda bez plaćanja carina, pre svega kozji i kravlji sir u neograničenim količinama, sve vrste voća i rakije takođe u neograničenim količinama, 2.000 tona cigareta, 400 određenog kravljeg sira, 90.000 litara vinjaka.\nRačuna se na to da ćemo možda moći da "proguramo" i nešto iz proizvodnje železare ili rudnika.\nO tome se pregovaralo tri godine jer je bescarinski uvoz pojedinih proizvoda zasmetao nekim članicama koje su želele da zaštite svoja tržišta - Jermeniji vinjak, Belorusiji sir, Kazahstanu "fića".\nPre pet meseci resorni ministri usaglasili su tekst sporazuma. Sledeća faza je ratifikacija.\nSam predsednik Rusije Vladimir Putin nekoliko puta je ponovio da očekuje da će pregovori Evroazijske ekonomske unije sa Srbijom biti okončani.\nOn je u tom kontekstu i najavljivao ideju kreiranja zajedničke platne infrastrukure, što bi, kako je ocenio, poboljšalo stabilnost nacionalnih platnih sistema zemalja članica EAEU, omogućavajući im da budu manje zavisne od dolara i drugih stranih valuta.\nPutin je ideju o formiranju Evroazijske unije prvi put izneo 2011. godine.\nNa kritike da pokušava da oživi Sovjetski savez, Putin je rekao da će Evroazijska unija biti izgrađena na iskustvima Evropske unije i drugih regionalnih koalicija.\nMeđutim, EU i Putinova zajednica se razlikuju oko usaglašavanja i saradnja na političkom nivou. Svaka od zemalja članica vodi svoju spoljnu politiku, koje su ponekad u raskoraku, pre svega kada je u putanju odnos prema Briselu i Pekingu.\nTo je posebno postalo očigledno posle uvođenja zapadnih sankcija Rusiji, a kojima se ni Srbija nije pridružila.\nNakon toga, više puta, kao i ovaj danas, evropski zvaničnici su govorili da će Srbija, ako postane članica bloka, morati da uskladi spoljnu politiku sa Evropskom unijom.\nBilo kako bilo, prema ranijim ocenama ekonomista, dramatičan uticaj na našu celokupnu privredu sporazum sa EAEU bi imao ako bi naši privrednici imali dovoljno kapaciteta da povećaju proizvodnju i veći izvoz.\nVIDEO Guverner: Zašto da slušamo MMF kada imamo stabilan dinar?\nTramp o trgovini s Kinom: Nisam zainteresovan, čak ni malo


Arhitektura - projekat enterijera Palačinkarnica Panuša - GRENEF\nArhitektura – projekat enterijera Palačinkarnica Panuša\nTIP PROJEKTA / uređenje enterijera\nGODINA / 2018.\nMESTO / Novi Sad, Srbija\nPOVRŠINA / 57 m2\nAUTORI / Modelart Arhitekti + Centar za digitalni dizajn, Fakultet tehničkih nauka Novi Sad;\nJelena Mitov, Dejan Mitov, Krsto Radovanović, Aleksandra Pavlović, Maja Papić, Bojan Mitov, dr Bojan Tepavčević, Vladimir Mijović, Jovan Maksimović\nBRENDING I VIZUELNE KOMUNIKACIJE / Jasmina Ciganović\nParametarsko modelovanje i digitalna fabrikacija u službi enterijera\nKafe palačinkarnica “Panuša” nalazi se u Novom Sadu, na raskrsnici Ulica Novosadskog sajma i Toplice Milana, i predstavlja pravi raj za ljubitelje palačinki. Jelovnik je u potpunosti zasnovan na palačinkama i njihovim različitim kombinacijama, sa jakom kreativnom notom. Upravo je kreativnost i inovativnost u jelovniku bila inspiracija projektantima iz novosadskog studija Modelart Arhitekti prilikom dizajniranja ovog nesvakidašnjeg prostora. Osnovni cilj je bio preneti koncept restorana na prostorni nivo i kreirati prostor koji će biti udoban i prijatan za boravak, a ujedno i prepoznatljiv, sa jasno izraženim identitetom i privlačnošću.\nProjekat enterijera Palačinkarnica Panuša / Foto: Relja Ivanić\nU svrhu kreiranja ugodnosti i neponovljivosti prostora, projektanti su se istovremeno oslonili na klasične i napredne metode projektovanja. Pažljiva organizacija prostora, raspored tipova sedenja, taktilnost i uklopljenost materijala čine prostor raznorodnim, preglednim i sigurnim. Korišćenje opeke i drveta, diverzitet osvetljenja, cvetni motivi i različiti živopisni detalji daju prostoru toplinu i pozivaju posetioce na uživanje. Želja klijenta je bila da prostor ne bude “pretrpan” stolovima, nego da naglasak bude na specifičnoj i prijatnoj atmosferi. Zbog toga u prostoru postoje različiti tipovi sedenja, koji definišu različite zone i gde svaki posetilac može da pronađe svoj “kutak”.\nPrilikom dizajniranja ovog enterijera, projektanti su podjednako vodili računa o tome kako će se posetioci osećati u prostoru, ali i kako zaintrigirati prolaznike i privući ih da uđu. Bilo je potrebno stvoriti autentičnost i prepoznatljivost prostora, što je ostvareno korišćenjem parametarskog modelovanja i digitalne fabrikacije. Organska geometrija spuštenog plafona dobijena je naprednim tehnikama projektovanja i izvođenja, a realizovana je u radionici Modelart Arhitekata, u saradnji sa Centrom za digitalni dizajn Fakulteta tehničkih nauka u Novom Sadu.\nKorišćenjem savremenih tehnologija geometrijski složene forme realizovane su na ekonomičan način od drvenih ploča koje su široko rasprostranjeni materijal. Korišćenjem drveta, kao “toplog” materijala koji asocira na pristupačnost i udobnost, u kombinaciji sa složenom i sofisticiranom geometrijskom formom, postignut je kompleksan efekat, čiji je osnovni cilj stvaranje prepoznatljivog identiteta prostora i brenda.\nPalačinkarnica Panuša / Foto: Vesna Stojaković\nProlaznici i posetioci su privučeni igrom geometrijskih formi i svetlosti, pretvarajući arhitektonski prostor u snažno marketinško oruđe. Upravo je u tome moć savremenih digitalnih alata koji, za razliku od korišćenja standardizovanih materijala i tehnika, nude mogućnost prilagođavanja specifičnim potrebama klijenta kroz skoro beskonačne mogućnosti oblikovanja.\nPriča o enterijeru “Panuše” priča je o poverenju između arhitekte i klijenta. Sa jedne strane jasna vizija klijenta o tome šta želi da postigne svojim prostorom, a sa druge strane zanatsko umeće i iskustvo arhitekata, rezultirali su u toplom i neobičnom enterijeru.


Kolumne & novosti: Zaharova susret Vučića i Trampa uporedila sa scenom iz filma "Niske strasti", reagovali Marko Đurić, Vulin...\nZaharova susret Vučića i Trampa uporedila sa scenom iz filma "Niske strasti", reagovali Marko Đurić, Vulin...\nNakon posete predsednika Srbije Aleksandra Vučića Vašingtonu i susreta sa predsednikom SAD-a Donaldom Trampom, oglasila se i portparolka Ministrarstva spoljnih poslova Rusije. U "odbranu" predsednika stali Marko Đurić i Aleksandar Vulin.\nNaime, Zaharova je na svom Fejsbuk profilu objavila fotografiju predsednika Srbije iz Bele kuće, upoređujući je sa kultnom scenom iz filma "Niske strasti".\n"Ako ste pozvani u Belu kuću, a stolica je postavljena kao da vas ispituju, sedite kao na fotografiji br.2, ko god da ste. Verujte mi", napisala je ona.\nPodsetimo, predsednik Srbije Aleksandar Vučić i premijer Kosova Avdulah Hoti su s predsednikom SAD Donaldom Trampom u Beloj kući potpisali sporazume o normalizaciji ekonomskih odnosa Beograda i Prištine.\nVulin: ''Iza Vučića ostaju dela, iza Zaharove zloba koje će da se stidi''\nMinistar odbrane Aleksandar Vulin ocenio je da je portparolka Ministarstva spoljnih poslova Rusije Marija Zaharova uvredila sve one koji brane i Rusiju i Srbiju.\n"Zaharova je uvredila sve nas koji i Rusiju i Srbiju branimo na težim mestima od njenih fejsbuk objava. Neprijatelji Srbije i Rusije su danas obradovani sitnom zlobom Zaharove. Iza Vučića ostaju dela, iza Zaharove zloba koje će da se stidi", naveo je Vulin u saopštenju.\nOn je poručio da je "Vučić jedini državnik u Evropi koji je odbio da uvede sankcije Rusiji i vrhovni komandant vojske sa kojom oružane snage Ruske Federacije imaju najvišu i najplodniju saradnju".\nVulin je dodao da se "veličina čoveka ne meri ni veličinom stolice na kojoj sedi ni veličinom sile u čije ime govori, već veličinom hrabrosti da na svakoj stolici brani svoj narod i prijatelje svog naroda".


Glas Amerike o Makronu i vrućem kosovskom krompiru | Novinska agencija Beta\nPOLITIKA | 13.07.2019 17:30 > 13.07 17:30\n"U svemu ovome dogodilo se nešto neverovatno: srpski i kosovski lideri postigli su koncept koji se odnosio na demarkaciju granice, što je uključivalo i relativno malu razmenu teritorija, a to nisu prihvatili Evropljani. Dvojica lidera su u priličnoj meri došla do dogovora, ali su ga Evropljani odbacili, a ponajviše Nemačka, čiji je stav presudan", rekao je Huper.\nAmerički stručnjak je dodao da smatra "neverovatnim da je sveobuhvatni dogovor odbačen, a da nije ponudjeno nikakvo alternativno rešenje".\n"Potom je nemačka kancelarka Angela Merkel ostavila Makronu da vidi da li postoji način da razbijeni dogovor može da se zameni nekom vrstom procesa koji bi doveo do novog dogovora", dodao je Huper.\nAmerički stručnjak navodi da je Nemačka de fakto imala koordiniciju s kosovskim premijerom Ramušom Haradinajem koji je "blokirao dogovor na Kosovu igrajući na nacionalističku kartu, dok je kancelarka Merkel blokirala dogovor unutar Evropske unije, na nedavnom samitu Zapadnog Balkana u Berlinu".\nPo njegovim rečima, kancelarka je obavila "prilično mučan razgovor" s predsednikom Srbije Aleksandrom Vučićem, i Huper smatra da je to bio kraj tog dogovora u koji su i Hašim Tači i Vučić uložili mnogo truda.\n"Uveren sam, da je taj dogovor bio ostvaren, da bi to znatno doprinelo bržem ulasku Srbije u Evropsku uniju, kao što verujem da bi i Kosovo lakše dobilo članstvo u Ujedinjenim nacijama", ocenio je Huper.\nPo njegovim rečima, sada je Makronu je ostavljen "vruć krompir": da pronadje da li postoji alternativa sveobuhvatnom sporazumu koji su dve strane imale.\n"Za razliku od Evropljana, američka administracija je svesna da sveobuhvatan sporazum o normalizaciji odnosa izmedju Prištine i Beograda mora da uključi odredjenu razmenu teritorija...", rekao je Huper.\nAmerički stručnjak je dodao da Nemačka još nije naučila "važnu lekciju", a da će Makron tokom predstojeće posete Beogradu 15. i 16. jula pokazati da li je Francuska "u tome svesnija", preneo je Glas Amerike.


Projekat „Južni tok“ koristan za sve | ENERGETIKArs.com\nNalazite se na Home » Gas » Projekat „Južni tok“ koristan za sve\nObjavljeno: 18:18, 16. октобра 2014.\nOn je rekao da su za gasovod „Južni tok“ kao i za ljubav, potrebne dvije strane, te istakao da je duboko uvjeren da je taj projekat koristan za sve, jer na suštinski način smanjuje transportne rizike.\n„Ne možemo sami da gradimo gasovod vrijedan više milijardi dolara, ukoliko naši partneri razmišljaju da li je taj projekat potreban ili nije. Slična kampanja je vođena i za `Sjeverni tok`, a kada je izgrađen svi sada govore hvala“, rekao je Putin na zajedničkoj konferenciji za novinare sa premijerom Srbije Aleksandrom Vučićem u Palati Srbija.\nOn je rekao da su problemi sa izgradnjom „Južnog toka“ isključivo povezani sa politikom koja šteti u ovom slučaju i snižava konkuretnost evropske ekonomije u odnosu na druge regione.\nPutin je rekao da Rusije nikako ne želi da ove zime dođe do gasne krize i dodao da se to neće desiti ruskom krivicom, jer Rusija ima dovoljno zaliha da zadovolji potrebe i Evrope i Azije.\n„Ako vidimo da naši ukrajinski partneri počnu nedozvoljno opet da uzimaju naš gas iz cjevovoda, onda ćemo kao i 2008. godine, u skladu sa obimom ukradenog gasa, smanjivati obim isporučenog gasa. Nadamo se da do toga neće doći“, rekao je Putin.\nPutin je ponovio da se Rusija sve vrijeme trudi da se kosovski problem reguliše kroz Rezoluciju UN 1244.\n„Imamo veoma čvrste odnose na političkom nivou. Računamo da će Srbija voditi OEBS 2015. godine i da ćemo moći nastaviti konstruktivan rad sa tom organizacijom ovaj put uz podršku prijatelja“, istakao je Putin. Srna\nTags: juzni tok,korist,srbija,vladimir putin


Epilog afere - Đalović napušta Budućnost nakon revanša sa Partizanom - Vijesti.me\nPOLA GODINE PRIJE ISTEKA UGOVORA\nEpilog afere - Đalović napušta Budućnost nakon revanša sa Partizanom\nJedan od najzaslužnijih fudbalera za titulu Budućnosti prošle sezone, odbio je tada da bude rezerva, a dan nakon meča klub je protiv njega pokrenuo disciplinski postupak i odlučio da ga suspenduje. Edit\nĐalović (Foto: MNPress)\nDl.M. 15. jul 2017, 20:13 ažurirano 4. februar 2019, 13:46\nNajbolji fudbaler Telekom 1. Crnogorske fudbalske lige u 2016. godini, Radomir Đalović napustiće Budućnost nakon revanša sa Partizanom u utorak veče. To je epilog „afere” koja je prodrmala tabor crnogorskog šampiona na dan prve utakmice sa „crno-bijelima”, prije pet dana u Beogradu.\nJedan od najzaslužnijih fudbalera za titulu Budućnosti prošle sezone, odbio je tada da bude rezerva, a dan nakon meča klub je protiv njega pokrenuo disciplinski postupak i odlučio da ga suspenduje.\n„Do donošenja konačne odluke disciplinske komisije, igrač je suspendovan u izvršenju svojih radnih zadataka”, pisalo je u saopštenju.\nOstaje da se vidi da li će Budućnost finansijski kazniti Đalovića, a šta god da se desi, nekadašnji crnogorski reprezentativac moći će već od strijede da traži novi klub.\nĐalović je došao u Budućnost u januaru 2016. godine, a imao je ugovor na još šest mjeseci. Njegova sudbina kada je u pitanju Budućnost bila je praktično poznata nakon izjave trenera Dragana Kažića, po završetku meča u Beogradu, koji je Budućnost izgubila 2:0.\n"Što se mene tiče, sve je jasno. On je za mene otpisan. Neka klub donese konačnu odluku".\nĐalović je takođe bio kratak:\n"Nadam se da će se sve što brže riješiti da možemo svi da nastavimo svojim putem".


ANOM i Trojanski Štit | Centar za bezbednost, istrage i odbranu DBA\nAustralijska Savezna Policija i američki FBI su zajedničkom analitikom došli na fenomenalnu ideju koja je ubrzo sprovedena u delo. Napravili su svoju „aplikaciju“ još 2018-te godine koja je imala nekoliko nivoa zaštite i obezbeđivala je razmenu kriptovanih poruka koja je funkcionisala samo između korisnika An0m-a. Ono što korisnici nisu znali jeste da je kreator ove aplikacije sa namerom napravio i back door koji je funkcionisao na način da se zaobilazi standardna autentifikacija pristupa te da omogućava daljinski pristup svim informacijama u aplikaciji a da korisnik nije ni svestan toga.\nAnom je prvo pušten u Australiji zbog zakona, poznat kao TOLA, koji je „povoljan“ za takve stvari, odnosno dozvoljava bezbednosnim službama da dobiju pristup šifrovanoj komunikaciji.\nMnogi su se pitali zašto u celu priču oko An0m-a nije bila uključena CIA. Prema nezvaničnim informacijama AFP i FBI nisu imali poverenja u ovu službu te su ih parcijalno uključivali u sam projekat. Tajna je bila i gde su postavljeni serveri iako je početkom ove godine anonimni bloger „canyougess67“ objavio IP adresu jednog od servera u Rumuniji i da je An0m prevara i da ga vodi američka policija. Naveo je da je uspeo da locira i sve proxy servere veoma lako, te ih je nazvao „savez 5 očiju“. Pretpostavljalo se da iza otkrivanja An0m-a stoje upravo delovi CIA za koje se sumnja da su čuvari puteva droge.\n← Državni udar je još uvek moguć – opasnost nije prošla!\nPravna država Srbija mora da reaguje na upad u Predsedništvo →\nZnačaj bezbjednosnog sektora za rad policije\n21. јула 2018. 22. јула 2018. stevasrs


OSVRT PRED SUTRAŠNJE FINALE U BRČKOM: KALESIJSKI ODBOJKAŠI SU VEĆ POBJEDNICI – Radio Feral\nOSVRT PRED SUTRAŠNJE FINALE U BRČKOM: KALESIJSKI ODBOJKAŠI SU VEĆ POBJEDNICI\nIzgubiti od kluba koji pretenduje da se ove godine domogne duple krune neće biti nikakva sramota, a pobijediti u finalu i donijeti pobjednički pehar u Kalesiju bila bi senzacija.\nU finalu odbojkaškog KUP-a BiH za muškarce, sutra (subota 23.februar) u Brčkom od 20 sati, sastat će se Jedinstvo Brčko i Bosna Kalesija. Kalesijski odbojkaši su u prvoj polufinalnoj utakmici KUP-a slavili ubjedljivu pobjedu od 3:0 nad Napretkom iz Odžaka, dok je u drugom meču brčansko Jedinstvo bilo bolje od Kakanja rezultatom 3:1.\nOvakav ishod druge polufinalne utakmice, možda, je bio i očekivan s obzirom da je Kakanj u posljednje vrijeme ostao bez nekoliko standardnih igrača, a došlo je i do smjene na klupi aktuelnog prvaka BiH i prošlogodišnjeg osvajača Kup-a, umjesto dosadašnjeg trenera Jakuba Ganića za prvog trenera Kakanja imenovan je Almir Begić.\nS druge strane Jedinstvo iz Brčkog ima veoma kvalitetnu ekipu, koja više od godinu dana igra zajedno, a sigurno je i prednost domaćeg terena imala presudan momenat u ovom meču.\nKalesijski odbojkaši u sutrašnjem finalu sigurno neće imati nimalo lagan zadatak da stignu do prve titule u historiji kluba, jer će s druge strane imati odličan sastav koji je ligaški dio prvenstva u „Premijer“ ligi BiH završio na drugom mjestu, sa samo tri boda zaostatka za prvoplasiranim Kaknjom.\nDakako, favorit u finalnom susretu KUP-a BiH je domaće Jedinstvo, ali Bosna u ovoga puta nema šta izgubiti. Kalesijski odbojkaši su već napravili veliki uspjeh plasmanom među četiri najbolje ekipe u BiH, a večerašnja pobjeda nad Napretkom i ulazak u finale predstavlja najveći uspjeh ovog kluba u njegovoj dvadesetogodišnjoj historiji.\nZnatno veće psihološko opterećenje je na odbojkašima Jedinstva koji, po svaku cijenu, na domaćem terenu žele svojim navijačima pokloniti titulu pobjednika KUP-a, zbog čega su i , zapravo, preuzeli domaćinstvo završnice odbojkašog KUP-a. Pored toga Brčaci su drugi na tabeli „Premijer“ lige BiH, a za protivnika imaju ekipu koji se nalazi u nižem rangu takmičenja.\nUpravo to bi i mogla biti šansa za kalesijske odbojkaše koji u finalni meč mogu ući potpuno rasterećeno, jer su i samim plasmanom u finale već napravili sjajan rezultat.\nIzgubiti od kluba koji pretenduje da se ove godine domogne duple krune neće biti nikakva sramota, a pobjediti u finalu i donijeti pobjednički pehar u Kalesiju bila bi senzacija.\nZbog toga, već sada, unaprijed, bez obzira na ishod sutrašnje finalne utakmice odbojkašima Bosne, trenerskom „dvojcu“ koji čine Adnan Karić i Nedžad Imamović, predsjedniku kluba Bajri Suljkanoviću i svim ljudima koji pomažu rad ovog kluba upućujemo iskrene čestitke i nadamo se da će ove godine bar jedna titula, ako ne pobjednika KUP-a, onda sigurno titula prvaka Superlige FBiH doći u vitrine OK Bosna Kalesija.\n← Odbojkaši Bosne u finalu KUP-a BiH !\nU JANUARU ZA TRI NAJSKUPLJA AUTOMOBILA UVEZANA U BIH PLAĆENO SKORO POLA MILIONA KM →\nSušić: Grčka nas ne zanima, mi želimo 6 bodova


Grad Novi Pazar - Volonteri odlučno obavili zadatak\nVolonteri odlučno obavili zadatak\nTokom 76. Prvenstva Balkana u atletici bilo je angažovano 130 volontera, kojima je gradonačelnik Novog Pazara Nihat Biševac danas uručio zahvalnice zbog velikog doprinosa u organizaciji ove sportske manifestacije.\nČlan Organizacionog odbora Prvenstva Balkana u atletici Vahidin Melajac ocenio je da su volonteri pokazali da mogu biti stožer nekih narednih aktivnosti u organizaciji grada.\n"Smatram da su volonteri veoma zaslužni što je odavde otišla najlepša moguća slika. Svojom kreativnošću i profesionalnim odnosom doprineli su da ova Balkanijada bude bolje organizovana od svih prethodnih", rekao je Melajac.\nTokom obuke, s devojčicama i dečacima najviše vremena provela je Aleksandra Majstorović iz Kancelarije za mlade.\n"Od više grupa volontera, istakla bih atašee. Bili su uz atletičare na stazi, kao i u restoranu. Imali su i ulogu turističkih vodiča. Tu su i korpari, brinuli su o odevnim predmetima ali i osveženju. Najmlađi volonteri pretežno su distribuirali lanč-pakete. Svi su odlično obavili zadatak, a pohvalila bih i saradnju sa ostalim službama", navela je Majstorović.\nZa vreme 76. Prvenstva Balkana u atletici bilo je angažovano ukupno 130 volontera, medju kojima i nekoliko korisnika Udruženja psihologa Novi Pazar.


Srbija: EPS nije koristio Gazivode za proizvodnju struje - Serbia Energy Serbia Energy Balkan I Energetika - Srbija: EPS nije koristio Gazivode za proizvodnju struje\nSrbija: EPS nije koristio Gazivode za proizvodnju struje\nAlbanci s Kosova nemaju kontrolu nad jezerom i električnom energijom koja se ovde proizvodi\nEnergetska nezavisnost južne srpske pokrajine neće se rešavati ispuštanjem vode iz jezera Gazivode, po sistemu nema vode, nema hidroelektrane, nema struje, jer bi sporazum potpisan tokom vikenda u Vašingtonu konačno trebalo da reši pitanje korišćenje ovog srpskog hidropotencijala.\nNaime, sporazum na koji je paraf stavio prvi čovek Srbije Aleksandar Vučić obavezuje dve strane da će raditi s američkim odeljenjem za energetiku na izradi studije izvodljivosti, a sve u cilju zajedničke upotrebe vode iz akumulacije.\nZašto je ova tačka izazvala toliku uzbunu u Prištini i da li će bivši premijer samoproglašenog Kosova Ramuš Haradinaj zbog toga napustiti vladajuću koaliciju, kako je najavio, ukoliko aktuelni premijer Avdulah Hoti u Beloj kući stavi paraf na sporazum, tek će se videti, ali jedno je izvesno – Srbija je izgradila Gazivode.\nGradnja ove brane i celog projekta hidrosistema finansirana je iz razvojnih sredstava Svetske banke sedamdesetih godina prošlog veka, a celokupni kredit u iznosu od nešto više od 900 miliona evra otplatila je Republika Srbija i jedan deo „Đerdap”.\nDa li je i u kojoj meri Srbija koristila Gazivode za proizvodnju struje, mr Željko Marković, konsultant za energetiku u Dilojtu i bivši direktor u EPS-u, kaže da Srbija i „Elektroprivreda Srbije” nisu formalno gledano koristile jezero Gazivode za proizvodnju električne energije.\n– S druge strane, ta proizvodnja je u rukama Srba s severa Kosova i Metohije i proizvedena električna energije iz hidroelektrane Gazivode se koristi za napajanje četiri opštine na severu KiM – kaže Marković.\nTako, dodaje, Albanci s KiM nemaju kontrolu nad jezerom i električnom energijom koja se iz ovog jezera proizvodi. – Dakle, korisnici su Srbi sa severa južne srpske pokrajine preko preduzeća koja su formirana na severu KiM i ne posluju u okviru kosovske elektroprivrede – objašnjava naš naš sagovornik.\nUpitan da li u Srbiji postoji već praksa podela jezera i korišćenja električne energije, kako je predviđeno i ovim sporazumom iz Vašingtona pošto bude izrađena studija izvodljivosti, Marković kaže da Srbija ima takav primer.\n– Reč je o hidrocentrali „Đerdap”, gde se vodni resursi dele između nas i Rumuna – kaže on.\nMeđutim, značaj hidroelektrane Gazivode nije samo zbog električne energije već i vodosnabdevanja na KiM.\n– Osim toga, iako se hidroelektrana nalazi na KiM, samo jezero je na teritoriji Srbije, pa otud i potreba da se ovo pitanje konačno reši – kaže on.\nNaime, oko 80 odsto površine jezera Gazivode nalazi se u opštini Zubin Potok na severu Kosova, sa većinski srpskim stanovništvom, a manjim delom jezero pripada opštini Novi Pazar.\nJezero Gazivode je važno i za hlađenje termoelektrane u Obiliću. Struja koja se proizvede iz Gazivoda do sada nije stizala u centralnu Srbiju, ali se ovim sporazumom to može promeniti.\nUkoliko bi se isključila voda u termoelektranama, one bi ostale bez proizvodnje, što bi značilo prestanak snabdevanja električnom energijom i proizvodnje.


Odigrana memorijalna utakmica "Sjećanje na dr Milana Jelića"\nFoto: Srna | Odigrana memorijalna utakmica "Sjećanje na dr Milana Jelića"\nSrna 29.09.2020 19:40\nSelekcija Područnog fudbalskog saveza (PFS) Banjaluka pobjednik je memorijalne utakmice "Sjećanje na dr Milana Jelića", odigrane u Modriči povodom 13 godina od smrti tadašnjeg predsjednika Republike Srpske Milana Jelića.\nSelekcija PFS Banjaluka u utakmici odigranoj danas na stadionu "Dr Milan Jelić" savladala je selekciju PFS Doboj rezultatom 4:1.\nPehar pobjedničkoj selekciji uručio je ministar energetike i rudarstva Republike Srpske Petar Đokić.\n"Milan Jelić obilježio je svoj život velikim rezultatima. Njegova posebna ljubav bio je sport, prije svih fudbal u kome kao predsjednik Fudbalskog saveza Repbulike Srpske i Fudbalskog saveza BiH uspostavio dobre sportske odnose", rekao je Đokić.\nPredsjednik Fudbalskog kluba "Alfa Modriča" Petar Jelić, sin Milana Jelića, rekao je da je cilj memorijala da igrom i fer-plej nadmetanjem mladi sportisti i sportski radnici još jednom odaju poštu Milanu Jeliću.\nOn je naveo da su u odnosu na prethodne memorijale, na kojima je učestvovao veliki broj ekipa iz BiH i susjednih zemalja, ove godine pozvane dvije ekipe iz Republike Srpske.\n"Memorijalni turnir je tradicionalan i vjerujem da će narednih godina biti povoljni uslovi da Modriča ponovo ugostiti stotine mladih fudbalera", rekao je dodao je Petar Jelić.\nLuka Jović optužen zbog kršenja samoizolacije\nRonaldo pozitivan i na drugom testu\nMančester junajted u gubitku od 25 miliona evra\nKo prenosi utakmicu Hofenhajm - Crvena zvezda\nFudbaleri Crvene zvezde u Hofenhajmu otvaraju Ligu Evrope\nBajern bez milosti prema Atletiku\nŠahtjor šokirao Madrid, bitan bod za Lokomotivu\nOsmina finala Kupa BiH u fudbalu: Šestica Borca\nSudija zvao VAR pa nasmijao cijelu Italiju


BAJDEN GOVORIO O PUTINU PRED SASTANAK: Evo kakvim rečima je "počastio" ruskog predsednika | Novosti.rs\n- Već sam se sastajao sa Putinom. On je bistar, žilav i smatram ga dostojnim protivnikom - rekao je Bajden na konferenciji za štampu u Briselu nakon samita NATO-a.\n- Planiram da stavim do znanja predsedniku Putinu da postoje oblasti u kojima možemo da sarađujemo - izjavio je Bajden i dodao je da će predstojeći samit u Ženevi biti izuzetno važan sastanak.\nS tim u vezi, obećao je da će Vašington odgovoriti ako Putin odluči da ne sarađuje i da se „ponaša kao pre u vezi sa sajber-bezbednošću i nekim drugim pravcima“.\n- U oblastima u kojima se ne slažemo, moramo jasno da označimo crvene linije - dodao je on.\nTakođe je istakao je ne želi opširno da govori o predstojećem razgovoru sa Putinom.\n- Rado ću govoriti o tome kada se završi sastanak, ali ne uoči njega - dodao je američki predsednik.\nPodsetimo, sastanak Putina i Bajdena održaće se 16. juna u Ženevi. Kremlj je saopštio da predsednici nameravaju da razgovaraju o rusko-američkim odnosima, strateškoj stabilnosti, kao i o borbi protiv kovida 19 i rešavanju regionalnih sukoba.\nDŽo Bajden Vladimir Putin Rusija Amerika SAD sastanak Bajdena i Putina


10 najboljih hotela u Pescasseroli u 2019: TripAdvisor\nNajbolji hoteli - Pescasseroli, Italija\n22 od 56 objekata su dostupna u Pescasseroli\nBr. 1 u pogledu odnosa cena/kvalitet od 56 smeštajnih objekata u Pescasseroli\nBr. 2 u pogledu odnosa cena/kvalitet od 56 smeštajnih objekata u Pescasseroli\nBr. 3 u pogledu odnosa cena/kvalitet od 56 smeštajnih objekata u Pescasseroli\nBr. 4 u pogledu odnosa cena/kvalitet od 56 smeštajnih objekata u Pescasseroli\nBr. 5 u pogledu odnosa cena/kvalitet od 56 smeštajnih objekata u Pescasseroli\nBr. 6 u pogledu odnosa cena/kvalitet od 56 smeštajnih objekata u Pescasseroli\nBr. 7 u pogledu odnosa cena/kvalitet od 56 smeštajnih objekata u Pescasseroli\nBr. 8 u pogledu odnosa cena/kvalitet od 56 smeštajnih objekata u Pescasseroli\nBr. 9 u pogledu odnosa cena/kvalitet od 56 smeštajnih objekata u Pescasseroli\nBr. 10 u pogledu odnosa cena/kvalitet od 56 smeštajnih objekata u Pescasseroli\nBr. 11 u pogledu odnosa cena/kvalitet od 56 smeštajnih objekata u Pescasseroli\nBr. 12 u pogledu odnosa cena/kvalitet od 56 smeštajnih objekata u Pescasseroli\nBr. 13 u pogledu odnosa cena/kvalitet od 56 smeštajnih objekata u Pescasseroli\nBr. 14 u pogledu odnosa cena/kvalitet od 56 smeštajnih objekata u Pescasseroli\nBr. 15 u pogledu odnosa cena/kvalitet od 56 smeštajnih objekata u Pescasseroli\nBr. 16 u pogledu odnosa cena/kvalitet od 56 smeštajnih objekata u Pescasseroli\nBr. 17 u pogledu odnosa cena/kvalitet od 56 smeštajnih objekata u Pescasseroli\nBr. 18 u pogledu odnosa cena/kvalitet od 56 smeštajnih objekata u Pescasseroli\nBr. 19 u pogledu odnosa cena/kvalitet od 56 smeštajnih objekata u Pescasseroli\nPrikaži sve povoljne ponude (9) počev od 452 US$\nBr. 20 u pogledu odnosa cena/kvalitet od 56 smeštajnih objekata u Pescasseroli\nBr. 21 u pogledu odnosa cena/kvalitet od 56 smeštajnih objekata u Pescasseroli\nBr. 22 u pogledu odnosa cena/kvalitet od 56 smeštajnih objekata u Pescasseroli\nDrugi smeštajni objekti u blizini – Pescasseroli (7)\nBr. 1 od 11 hotela u Scanno


Miloš Milosavljević na 68. mestu u skijatlonu na 30 kilometara - SPORTSKI ŽURNAL\nMiloš Milosavljević na 68. mestu u skijatlonu na 30 kilometara\nAnja Ilić i Maida Drndić u tim sprint trku ulaze sa ambicijama da budu među 20\nNa programu Svetskog prvenstva u nordijskom skijanju danas je bila trka skijatlon na 30 kilometara. Prema očekivanju najbolji su bili Norvežani i Rusi i među njima su podeljene medalje.\nNovi prvak je Aleksandar Bolšunov iz Rusije dok su preostala dva mesta na podijumu zauzeli Norvežani Simen Kruger i Hans Holund. I Srbija je imala svog predstavnika u ovoj disciplini, na stazi je bio Miloš Milosavljević koji je na kraju zauzeo 68. mesto.\nNaše nordijce u nedelju očekuje najznačajnija trka na šampionatu, srpski tim u sastavu Anja Ilić i Maida Drndić takmiči se u tim sprintu, disciplini u kojoj su već ove sezone ostvareni dobri rezultati u svetskom kupu. Želja naših devojaka je da se na kraju trke nađu među 20 najboljih ekipa.\n- Biće teško, konkurencija je veoma jaka, a staza zahtevna, ali uslovi su isti za sve, idemo da ostvarimo zacrtani cilj - plasman među 20 - rekla je Anja Ilić nakon poslednjeg treninga pred start.\nKod dama najbrža u skijatlonu na 15km bila je Tereza Johaug iz Norveške, dok su preostale dve medalje takođe otišle u Skandinaviju, pripale su Šveđankama Fridi Karlson i Ebi Anderson.\nFIBA objavila spisak učesnika juniorskih Svetskih prvenstava\nSvetsko prvenstvo u biatlonu: Rastić 91. u individualu, zlato za Lagrejda


USVOJEN BUDŽET OPĆINE KALESIJA ZA 2013. GODINU – Radio Feral\n31/01/2013 Mirza Musanovic\t0 Comments\nOpćinsko vijeće Kalesija danas je usvojilo budžet za 2013. godinu u iznosu od 7 miliona i 614 hiljada KM, od čega porezni prihodi iznose 4 miliona i 411 hiljada KM, neporezni prihodi milion i 52 hiljade KM, kapitalni primitci 850 hiljada, tekuće potpore i grantovi 400 hiljada KM, prihodi sa posebnog računa 250 hiljada, a sredstva u iznosu od 650 hiljada maraka predstavljaju preneseni višak prihoda iz prošle godine.\nBudžetom općine Kalesija za ovu godinu, izdaci za plate zaposlenih su zadržani na nivou iz prošle godine, osim u službama u kojima je planirano upošljavanje novih radnika.\nKada su u pitanju kapitalna ulaganja u ovoj godini, najveći dio sredstava planiran za za nastavak izgradnje sportske dvorane u iznosu od 480 hiljada KM, dok je za asfaltiranje lokalnih putreva izdvojeno 400 hiljada KM. Po 100 hiljada maraka bit će utrošeno za projekte vodosnadbijevanja, adaptaciju objekata po mjesnim zajednicama i učešće u finansiranju projekata Međunarodnih organizacija.\nBudžetom za ovu godinu planirano i je 50 hiljada KM za podršku zapošljavanju, dok će 10 hiljada KM biti iskorišteno za edukaciju iz oblasti poljoprivrede i poduzetništva. Za hidrološka istraživanja pitkih podzemnih voda planirano je 130 hiljada maraka, dok je 60 hiljada maraka namijenjeno za rekonstrukciju vodovodnog bazena u Kalesiji.\nSportska udruženja i u ovoj godini mogu računati na sredstva od 170 hiljada maraka, dok će 80 hiljada maraka biti raspoređeno na stipendiranje učenika i studenata.\nJedini amandman na predloženi Prijedlog budžeta imao je Klub vijećnika SDP-a. Međutim, prilikom izjašnjavanja SDP-ovi prijedlozi da predsjedavajući Općinskog vijeća Kalesija svoju dužnost obavlja volonterski, da se smanje vijećnički paušali i primanja načelniku i njegovim pomoćnicima, a da se povećaju sredstva za zapošljavanje, poljoprivredu i stipendiranje studenata, te da osnuje Ustanova za predškolski odgoj djece, nisu dobili potrebnu podršku vijećnika tako da je budžet usvojen u predloženoj formi.\n← Prema stepenu slobode medija Finska i dalje na vrhu, BiH na 68. mjestu\nPenzije za januar, 6. februara →\nMiralem Ramić, dječak koji daje dvadesetak golova po utakmici: Messi iz Kalesije


Pritisak SAD na Srbiju zbog slučaja „Bitći“\nBy Milos Mitrovic/ Published on: 18/02/2019\nAmerički kongresmeni tražili su na sastanku sa predsednikom Srbije Aleksandrom Vučićem u Minhenu da Srbija, zbog ubistva braće Bitići 1999. godine, uhapsi i izruči Gorana Radosavljevića Gurija, tadašnjeg policijskog rukovodioca na Kosovu, piše Blic.\n„Bio je veoma težak razgovor. Američkoj strani najvažniji je bio slučaj braće Bitići i njegovo rešavanje, pa tek onda Kosovo“, rekao je neimenovani izvor beogradskog lista.\nRazgovor se, „slučajno ili ne“, kako piše Blic, poklopio sa usvajanjem u Skupštini Srbije, uoči Sretenja, izmenjenog sporazuma o ekstradiciji između Srbije i SAD.\nPredsednik Srbije Aleksandar Vučić u nedelju je rekao da je američkim zvaničnicima u Minhenu predočio da Srbija pokušava da reši slučaj ubistva braće Bitići, ali da su potrebni dokazi da bi se neko procesuirao.\nVučić je na bezbednosnoj konferenciji u Minhenu razgovarao sa članovima Predstavničkog doma i sa senatorima, a izjavio je da je taj razgovor posebno bio težak po pitanju slučaja braće Bitići.\nOptužio je prethodnu vlast da 13 ili 14 godina nije ništa uradila da istraži taj slučaj,“ i da ne može niko sada, 20 godina kasnije“, da očekuje od njega da to uradi preko noći.\nVučić, koji je u vreme zločina bio ministar informisanja u Vladi Srbije, je dodao da je to težak zločin i da je svakako važno da bude istražen.\nOn je rekao da su braća Bitići iz distrikta u Njujorku iz kojeg je bio i jedan predstavnik Predstavničkog doma u Kongresu, koji je u razgovoru najviše insistitrao na slučaju braće Bitići.\nIstakao je da ne može niko da bude procesuiran „samo zato je nešto bilo u štampi“.\n“Osuđujem, to je strašan zločin koji se dogodio braći Bitići. Trudimo se da nađemo dokaze, pošto ne možemo da hapsimo samo na osnovu novinskih priča. Ako imate dokaze, dajte”, rekao je Vučić srpskim medijima.\nAmerička vlada je prošle godine Radosavljeviću i članovima njegove porodice zabranila ulazak u SAD. Radosavljević, koji je inače član Srpske napredne stranke, tada je izjavio da ga ta zabrana „ne interesuje“.\nNa fotografiji: Goran Radosavljević Guri


Indijski premijer siguran od špijuna, nema ni telefon ni mejl – mojKontakt portal – Radio Televizija Kontakt\nBritanski list “Gardijan” je danas objavio da su američki špijuni prisluškivali telefonske razgovore 35 svjetskih lidera pošto su im Bijela kuća, Pentagon i Stejt department obezbijedili njihove brojeve mobilnih telefona, prenijela je agencija AFP.\nNa pitanje novinara da li je 81-ogodišnji Sing zabrinut zbog mogućnosti da bi i on mogao da bude meta prisluškivanja, njegov portparol je izjavio: “Premijer ne koristi mobilni telefon i nema mejl nalog. Njegova kancelarija koristi mejl, ali on nema lični mejl. Nemamo informacija o prisluškivanju, kao ni razloga za zabrinutost.”\nIndija je tokom proteklih deset godina doživjela nagli rast sektora mobilne telefonije, a najnoviji podaci nacionalnog regulatornog organa pokazuju da, od ukupno 1,2 milijarde Indijaca, mobilne telefone posjeduje njih 876 miliona.\nZvanični Nju Delhi je u početku pokušao da ublaži važnost otkrića o špijunskim aktivnostima američke Nacionalne agencije za bezbjednost, navodeći da su informacije dobijene na taj način doprinijele sprečavanju terorističkih napada i gubitka ljudskih života.\nStav indijske vlade se donekle promijenio nakon što su se pojavili navodi da postoji mogućnost da su nadzirani kompjuteri i telefoni u ambasadi Indije u SAD, kao i indijskoj misiji pri Ujedinjenim nacijama, nakon čega je zvanični Nju Delhi saopštio da će tražiti objašnjenje od Bijele kuće.


OSM Televizija - Srbija obilježava Dan državnosti\nSrbija obilježava Dan državnosti\nPredsjednik Srbije Tomislav Nikolić organizovaće danas u Beogradu svečani prijem povodom Dana državnosti Srbije.Srbija danas proslavlja Dan državnosti - Sretenje. 1804. godine Karađorđe Petrović podigao je u Orašcu Prvi srpski ustanak protiv Turaka.\nOvaj datum značajan je i kao Dan ustavnosti Srbije, jer je 1835. donesen Sretenjski ustav, prvi ustav Srbije i jedan od najmodernijih, najdemokratskijih i najliberalnijih ustava svog doba.\nCentralna proslava Dana državnosti biće održana u Crkvi Svetog Đorđa na Oplencu, gdje se nalazi i mauzolej dinastije Karađorđević.\nPrijemu će prisustvovati predsjednik Narodne skupštine Republike Srpske Nedeljko Čubrilović i ministar rada i boračko-invalidske zaštite Srpske Milenko Savanović.\nU Srbiji će nizom svečanosti širom zemlje biti obelježen 15. februar - Dan državnosti kao znak sjećanja na početak Prvog srpskog ustanka 1804. godine u Orašcu, ali i na dan kada je 1835. godine u Kragujevcu donesen takozvani Sretenjski ustav. Taj dokument označio je početak savremene državnosti.\nDan državnosti Srbije slavi se na Sretenje kao znak sjećanja na 15. februar 1804. godine kad je u Orašcu počela borba za konačno oslobođenje od petovijekovnog ropstva pod Turcima.\nUbrzo poslije toga Srbi su ušli u otvoreni rat sa Turskom, čiju su vojsku nekoliko puta potukli. Najveće pobjede ustanici su izvojevali kod Ivankovca 1804. godine, na Mišaru i kod Deligrada 1805. godine.\nSlom ustanka počeo je 1812. godine, pošto su Rusi morali da se povuku zbog Napoleonovog pohoda na Moskvu.\nPotpisan je Bukureški mir kojim je bilo predviđeno da Srbija dobije autonomiju i da se Turci vrate u Beograd. Te uslove Srbi nisu htjeli da prihvate.\nPoslije toga, turska vojska napala je oslobođenu teritoriju iz tri pravca. Otpor srpskih ustanika slomljen je padom Beograda 7. oktobra 1813. godine.\nIako ugušen, Prvi srpski ustanak utro je put za dalju borbu Srba za oslobođenje, koja je nastavljena dvije godine kasnije podizanjem Drugog srpskog ustanka u Takovu.\nNa Sretenje, 1835. godine, knez Miloš Obrenović proglasio je prvi srpski ustav i jedan od prvih demokratskih ustava u Evropi.\nTvorac jednog od najliberalnijih evropskih ustava tog vremena je Dimitrije Davidović, učeni Srbin iz Austrije i knežev sekretar.\nU njemu su bile izražene potrebe srpskog društva za emancipacijom, razbijanjem feudalnih ustanova i autokratske vladavine.\nOvaj datum je uzet kao početak stvaranja moderne srpske države i kao nacionalni praznik se slavi od 2001. godine.\nJoš iz iste kategorije: « Dodik čestitao Nikoliću Dan državnosti Srbije Vučić: Prihvatio sam kandidaturu za predsjednika zbog stabilnosti Srbije »


Vučić: Skora posjeta BiH prilika za reafirmisanje politike mira - Moja Hercegovina\nPočetna / Vučić: Skora posjeta BiH prilika za reafirmisanje politike mira\n12. 08. 2017. 19:39\nBeograd – Predsjednik Srbije Aleksandar Vučić izjavio je da se ovih dana radi na njegovoj poseti BiH, na poziv predsjedavajućeg Predsjedništva BiH /Dragana Čovića/, te da je uvijek raspoložen za razgovore u Sarajevu, jer je to prilika da se reafirmiše politika mira i stabilnosti i dobrih odnosa.\nPredsjednik Srbije naveo je da će uskoro biti poznate sve informacije o toj posjeti. Ključna pitanja Kosovo i odnos Beograda prema Rusiji Predsjednik Srbije Aleksandar Vučić rekao je danas da ne dijeli stav predsjedavajućeg spoljnopolitičkog komiteta Evropskog parlamenta i izvjestioca za Srbiju Dejvida Mekalistera da je za EU vladavina prava ključna oblast za napredak Srbije na putu ka članstvu, ocjenjujući da su ključna pitanja Kosovo i odnos Srbije prema Rusiji.\n“Ključno pitanje je Kosovo, a drugo ključno je odnos Srbije prema Rusiji, a ne vladavina prava, mada zapadni političari to uvek `izvuku`”, rekao je Vučić novinarima u Beogradu poslije susreta sa Mekalisterom.\nOdgovarajući na pitanje šta ga najviše brine po pitanju vladavine prava, Vučić je rekao da se ključne oblasti na putu ka EU tiču Kosova i Metohije, potom spoljne politike i tek potom vladavine prava, a da ga “glava najviše boli” po pitanju odnosa Beograda i Prištine.\n“Samo Srbija ima Poglavlje 35. Zato je i važan naš interni dijalog o Kosovu i Metohiji, jer, dok nema napretka u odnosima po tom pitanju, nema napretka na putu ka EU”, rekao je Vučić. Mekalister je rekao da je njegov stav jasan – kada je zemlja spremna, tada može da se pridruži EU, te da od Srbije zavisi kakav će napredak učiniti u narednim godinama.\n“Nije tajna da bih želeo da vidim Srbiju pre, a ne kasnije u EU i imam dosta kolega koje tako misle. Ali, i dalje preostaje da se još neki posao uradi, naročito u vezi sa vladavinom prava i borbom protiv korupcije. Ima veoma važnih stavki koje sam izneo u izveštaju i vaša vlada zna šta je po sredi”, istakao je Mekalister.


SSP najoštrije osudio napad na repotera N1 - Politika - Dnevni list Danas\nPočetna » Politika » SSP najoštrije osudio napad na repotera N1\nStranka Slobode i Pravde najoštrije osuđuje divljački napad na Petra Gajića, novinara N1 kao i na sve druge novinare prethodnih dana, koje režimski huligani pokušavaju da spreče da rade svoj posao.\n1Piše: Danas Online 10. jula 2020. 22.51\n„Bez njih Srbija bi bila u totalnom mraku i ne bi imala priliku da vidi i čuje šta se dešava na našim ulicama. Ova fizička agresija je posledica verbalne agresije koju više od osam godina emituje Vučićev režim prema svim profesionalnim novinarima, a posebno prema novinarima N1“, navodi se u saopštenju SSP.\nSSP smatra da odsustvo reakcije policije dokazuje da su imali dobre informacije kada su rekli da režim kontroliše huligane i komanduje policijom.\n„Isti ti huligani napadaju i studente koji mirno sede, ali i lidere srpske opozicije. Kratko rečeno, napadaju sve koje njihov vrhovni komandant označi kao mete u svojim javnim nastupima“, zaključuje se u saopštenju SSP.\nN1, Petar Gajić, Protest, Skupština Srbije\n11. jula 2020. u 00.57\nI ja najoštrije osudjujem napad na Gordanu Uzelac, a za vašeg iz Ne1 se sekiram isto koliko i vi za Gocu i ostale novinare koji su vama nepodobni. Molim Djida da opet ne zaplače. Kad napadaju policiju onda ih zovete, „mladići“, a kad napadnu vaše novunare, e onda su to za vas „huligani“. E, zato mi je „žao“ vašeg novinara.


Šveđani će ispitati Asanža u ambasadi Ekvadora - 13.12.2015, Sputnik Srbija\nEkvador i Švedska potpisali su danas sporazum kojim se omogućava švedskim vlastima da ispitaju osnivača Vikiliksa Džulijana Asanža u ambasadi Ekvadora u... 13.12.2015, Sputnik Srbija\nevropa, vesti, svet, švedska, ekvador, džulijan asanž\n19:23 13.12.2015 (Osveženo: 19:31 13.12.2015)\n© AP PhotoDžulijan Asanž daje izjavu novinarima u ambasadi Ekvadora u Londonu.\nEkvador i Švedska potpisali su danas sporazum kojim se omogućava švedskim vlastima da ispitaju osnivača Vikiliksa Džulijana Asanža u ambasadi Ekvadora u Londonu, gde se on nalazi već više od tri godine otkako je optužen za seksualne napade, saopštila je ekvadorska vlada.\nAsanž prinuđen da bira: Azil ili zdravlje\n17 Oktobar 2015, 08:30\nPravni sporazum o tome je potpisan u prestonici Ekvadora, nakon pola godine pregovora, prenosi Rojters.\n„To je nesumnjivo instrument koji jača bilateralne odnose i koji će olakšati ispunjenje pravnih pitanja kao što je saslušanje Džulijana Asanža“, navodi se u saopštenju Ministarstva spoljnih poslova Ekvadora.\nAsanž (44) je našao utočište u zgradi ambasade Ekvadora u junu 2012. da bi izbegao izručenje Švedskoj, gde je tražen kako bi bio saslušan u vezi sa optužbama za seksualni napad i silovanje dve žene 2010. godine, podseća Rojters.\nAsanž to negira i tvrdi da strahuje da će ga Švedska izručiti u SAD, gde bi mu se moglo suditi zbog odavanja poverljivih vojnih i diplomatskih dokumenata koje je Vikiliks objavio pre pet godina.


Hamburger - Zandahauzen\nSreda, 30/01 - Fudbal, Nemačka, Bundeliga 2\n30/01Hamburger SV vs SandhausenUkupno pogodaka - domaćin - iznad/ispodtip: Više 1.50\nLider na tabeli Cvajte, u prvom kolu posle pauze, dočekuje ekipu Zandhauzena i očekuje novi trijumf.\nTim iz najveće nemačke luke okončao je 2018. godinu na prvom mestu na tabeli Cvajte. Naravno, to se od najdugovečnijeg bundesligaša i očekivalo, pa bi sve, osim ekspresnog povratka u elitu, bilo prava katastrofa za ovaj klub. Prethodnih 12 utakmica u drugoj ligi Nemačke Hamburger nije izgubio, a verujemo da će tom nizu dodati i trinaestu. Za sada su im najozbiljniji pratioci ekipe Kelna, zatim lokalnog rivala Sent Paulija, ali i Union Berlina. Hamburger želi jedno od prva dva mesta koje donosi direktan plasman u elitu.\nGosti nisu dobro odigrali prvi deo prvenstva, nalaze se na 15. mestu i samo zahvaljujući gol razlici nisu u zoni ispadanja. Osvojili su samo 13 bodova iz 18 utakmica, a uspeli su da pobede tek dva puta, uz sedam remija i čak devet poraza. Sa prethodnih šest gostovanja doneli su samo dva boda i teško je očekivati da nešto drastično promene posle utakmice u Hamburgu. Njima je cilj opstanak u Cvajti, a bodove će tražiti na drugom mestu, protiv ekipa njihovog kalibra.\nU prvom delu prvenstva Hamburger je ubedljivo slavio u Zandahuzenu, pobedio je sa 3:0, a favorit je i u ovom meču. Domaćin ume da bude izuzetno efikasan, pogotovo na svom stadionu, bodren od svojih navijača, koji mu nisu okrenuli leđa ni nakon ispadanja iz elite. Predlažemo da odigrate igru domaćin daje bar dva gola, a najbolji koeficijent za T12+ pronaći ćete u kladionici 10Bet, gde iznosi 1.71.


KINESKI ODGOVOR SAD I JAPANU: Tri ratna broda oko spornih ostrva\nKINESKI ODGOVOR SAD I JAPANU: Tri ratna broda oko spornih ostrva\nTri kineska broda ušla su danas u teritorijalne vode kod spornih nenaseljenih ostrva Senkaku/Diaoju u Istočnom kineskom moru pod kontrolom Tokija, saopštila je japanska obalska straža što je prvi incident od kada je Pekingu, prošlog meseca, uveo zonu zabrane leta u toj oblasti.\nBrodovi su ušli 12 nautičkih milja u japanske teritorijalne vode oko 9:00 časova kod jednog od Senkaku ostrva i napustili to područje malo posle podneva po lokalnom vremenu, prenela je agencija Rojters.\nTo je prvi put da su uočeni kineski brodovi da plovidbe tim vodama, od kada je Peking 22. novembra podigao regionalne tenzije sa objavljivanjem svoje mape Vazdušne odbrambene identifikacione zone u Istočnom kineskom moru – teritoriju na koju, pored Kine, pravo polažu Japan, Tajvan i Južna Koreja, a na kome se nalazi lanac spornih ostrva.\nRojters podseća da su kineski brodovi ranije plovili oko spornih ostrva, ali su ostajali daleko od ulaska u teritorijalne vode Japana.\nNa sporna ostrva u Istočnom kineskom moru, u Japanu poznata kao Senkaku, u Kini kao Diaoju, pravo polažu Peking i Tokio a spor je nastao pošto je Japan prošle godine kupio tri nenastanjena ostrva od privatnog japanskog vlasnika u čijem su posedu bila od 1972. godine.\nKina je saopštila da svi avioni koji preleću tu zonu moraju da ranije da obaveste (podnesu planove leta) i da se identifikuju ili će se suočiti sa „vanrednim odbrambenim merama“ kineskih snaga.


Predsjednica Republike Srpske Željka Cvijanović čestitala je svim Jevrejima u Republici Srpskoj i BiH praznik Hanuku. „Upućujem vam iskrene i srdačne čestitke povodom velikog jevrejskog praznika Hanuke, sa željom da predstojeće praznične dane proslavite u krugu...\nPredsjednica Republike Srpske Željka Cvijanović prisustvovala je danas u Banjaluci sjednici Upravnog odbora Zavoda za zapošljavanje Republike Srpske. Predsjednica Republike Srpske najavila je da će kao predsjednik Republike pokrenuti višegodišnji nacionalni program...\nNajava za ponedjeljak, 03.12.2018. godine\nPredsjednica Republike Srpske Željka Cvijanović učestvovaće danas, 03.12.2018. godine u 12.00 časova na sjednici Upravnog odbora Zavoda za zapošljavanje. Nakon sjednice, koja će biti održana u Palati Republike, predviđene su izjave za medije.


Erdogan imenovao Davutoglua za premijera privremene vlade – Minber\nkol. 25, 2015 at 1:06 pm\nadmin 7 godina ago 542 views\nTurski predsjednik Recep Tayyip Erdogan imenovao je lidera Stranke pravde i razvoja (AK Parti) Ahmeta Davutoglua na poziciju premijera privremene vlade koja će vršiti vlast u zemlji do ponovnih općih izbora, javlja Anadolu Agency (AA).\nPredsjednik Erdogan je na današnjem sastanku imenovao dosadašenjeg premijera Turske Davutoglua za šefa privremenog Vijeća ministara i zatražio od njega da formira privremenu vladu.\nPrema ustavnim odredbama, turski predsjednik je iskoristio ovlasti o raspisivanju ponovljenih općih izbora u Turskoj, a u tom periodu će vlast obnašati privremena vlada u čijem bi sastavu trebale biti sve parlamentarne stranke na osnovu broja osvojenih glasova na prethodnim općim izborima.\nPredsjednik Erdogan je 9. jula imenovao Davutoglua za mandatara za sastav 63. turske vlade u njenoj modernoj historiji, međutim njegovi pregovori sa liderima Narodne republikanske stranke (CHP) i Nacionalne narodne partije (MHP) nisu rezultirali dogovorom o koaliciji, pa je mandatar Davutoglu pet dana prije isteka roka za formiranje vlade predsjedniku Erdoganu vratio mandat.\nErdogan nije u proteklih nekoliko dana funkciju mandatara za sastav vlade dodijelio liderima drugih partija, pa će Republika Turska prvi put u svojoj modernoj historiji ući u ponovljene opće izbore, a predsjednik Erdogan će biti prvi predsjednik ove zemlje koji će iskoristiti ustavnu ovlast za raspisivanje ponovljenih izbora.\nU periodu od predsjednikove odluke o raspisivanju novih izbora do formiranja novog saziva parlamenta, izvršnu vlast u Turskoj će obnašati privremena vlada u čiji sastav bi trebale ući sve parlamentarne stranke prema rezultatima prethodnih izbora. Političke stranke imaju pravo da odbiju učešće u prijelaznoj vladi, a njihovo mjesto popunjavaju drugi politički subjekti i partije iz parlamenta ili van njega.\nInače, AK Partija je pobijedila na općim izborima održanim 7. juna, osvojivši 258 zastupničkih mjesta u Velikoj narodnoj skupštini Republike Turske, ali joj nedostaje 18 zastupnika da bi samostalno formirala vladu.


Francuski mediji: Putin je za Makrona uvek bio poseban gost - Sputnjik Srbija\n04:23 25 Februar 2021\nFrancuski mediji: Putin je za Makrona uvek bio poseban gost\n15:34 20.08.2019 (osveženo 18:30 20.08.2019) Preuzmite kraći link\nPregovori predsednika Rusije Vladimira Putina i njegovog francuskog kolege Emanuela Makrona u tvrđavi Breganson jedna su od glavnih tema francuskih medija. Prenosimo najupečatljivije komentare francuskih portala o sastanku dvojice predsednika.\nJelisejska palata je imala za cilj da obezbedi dinamiku otopljavanja odnosa sa Moskvom, što je i učinjeno, piše list „Eko“, podsećajući da je Putin doputovao u Breganson na bilateralni sastanak sa Makronom, uoči samita G7 u Bijaricu.\n„Predsednici nisu štedeli gestove dobre volje, kako bi smanjili tenzije u odnosima između Rusije i EU, konkretno zbog Ukrajine, ali nisu izbegli diskusiju povodom konflikta u Siriji i ljudskih prava. Makron je najavio da će doći u Moskvu u maju 2020. godine, povodom obeležavanja 75. godišnjice pobede nad nacističkom Nemačkom. Putin je odgovorio izrazom zahvalnosti. Rusi pridaju veliki značaj takvim proslavama, koje su zapadne zemlje bojkotovale od 2014. godine, odnosno, od aneksije Krima“, navodi list „Eko“.\n„Mond“ ističe da je Makron u Bregansonu pružio ruku Rusiji, nazivajući je evropskom. Lider države je, kako se navodi, pružio Putinu srdačnu dobrodošlicu, ali momenti napetosti između dve zemlje su i dalje brojni — od Sirije do Ukrajine.\n„Pozivajući svog gosta na obalu Sredozemnog mora, Makron je želeo da istakne toplinu u odnosu prema tako velikoj sili kakva je Rusija i da izrazi svoju ljubav, samo nedelju dana pre otvaranja samita G7, iz čijeg je članstva isključena Rusija. I od kakvog je značaja to što rezultati nisu toliko očigledni“, konstatuje „Mond“.\nUz ocenu da je francuski lider uvek smatrao Putina posebnim gostom, list „Mond“ piše da domaćin Jelisejske palate teži da bude na visini „dugoročne perspektive, koju nagoveštava zajednička istorija dve zemlje“ i iz tog razloga on je primio svog kolegu 2017. godine u veličanstvenim versajskim dvoranama, dok je Putin pozvao Makrona na proslavu Dana pobede 9. maja.\nRazmena mišljenja govori da i dalje postoje brojni razlozi za napetost u odnosima između dve zemlje. Okončanje sukoba u istočnoj Ukrajini olakšalo bi povratak Rusije u sastav G7, iz koje je isključena 2014. godine, ističe ovaj francuski nedeljnik.\nPredsednik Rusije Vladimir Putin, predsednik Francuske Emanuel Makron i njegova supruga Brižit Makron u tvrđavi Breganson\nPo mišljenju komentatora lista „Opinjon“, Rusija, na čelu sa Putinom, je ključni faktor u vojnim i ekonomskim sukobima. Nije dovoljno da se ponovo uvede u igru, ali to je, nesumnjivo, neophodan uslov.\nDiplomatija koja podrazumeva srdačno rukovanje i pažljivo formulisane fraze trebalo bi da ima umirujući efekat. Susret Makrona i Putina nije izuzetak, primećuje autor izveštaja u listu „Union“ i dodaje da se sve važne stvari dešavaju iza zatvorenih vrata, daleko od mikrofona i od objektiva kamere.\n„Rad na čvrstim bilateralnim odnosima nikako nije dovoljan, ali je neophodan, s obzirom na to da su odnosi između EU i velikog suseda na istoku degradirani. To podržava klimu hladnog rata, koja je daleko od interesa dve ekonomske teritorije“, navodi autor teksta.\nPo oceni lista „Figaro“, u Bregansonu je postavljen temelj za napredak povodom međunarodnih kriza.\n„Kada je reč o regulisanju krize u Ukrajini, što je i uslov za povratak Rusije u G7, Makron je rekao da su oba lidera razgovarala o održavanju novog samita u ’normandijskom formatu‘ u najbliže vreme. To je, na kraju krajeva, cilj Makrona, koji je zaokupljen potragom za novim rešenjem tog problema i koji ukazuje na stvarne promene, koje su izražene u stavu novog ruskog predsednika Ukrajine Vladimira Zelenskog. Suzdržani ruski predsednik, ipak, smatra da u ukrajinskom dosijeu postoje stvari o kojima vredi diskutovati i izražava optimizam“, piše list.\n„Oba sagovornika su se jednoglasno složila da bi sastanak u ’normandijskom formatu‘ trebalo da podrazumeva rezultate. Kada je reč o Siriji, oni su ostali pri svom mišljenju. Francuski predsednik je zatražio primirje u Idlibu, dok je ruski predsednik, saveznik Damaska, nepokolebljivo tvrdio da će Rusija do kraja biti posvećena borbi protiv terorizma“, konstatuje novinar „Figaroa“.\nJelisejska palata, sastanak, pregovori, Emanuel Makron


Dveri objavile šokantne dokumente "Vikiliksa" - Skrivene uznemirujuće činjenice o Srbiji- VIDEO | WebTribune\nHome IZA OGLEDALA Dveri objavile šokantne dokumente “Vikiliksa” – Skrivene uznemirujuće činjenice o Srbiji- VIDEO\nPosted date: фебруар 04, 2020 In: IZA OGLEDALA\nTakođe, u depeši iz 24. decembra 2008. godine se navodi: „U svetlu nadolazeće Vučićeve posete Hrvatskoj, SNS kaže da ne planira da traži finansijsku pomoć za preostale Srbe u Krajini. Naši kontakti u SNS nas ubeđuju da ta stranka podržava odvajanje Kosova. Stefanović je putovao sa Vučićem po Hrvatskoj od 8. do 10. decembra. Stefanović nam je sugerisao da bi popravkom nekolikih srpskih kuća u Krajini SAD poboljšale svoj ugled, dok bi sa druge strane ćutke podržale de fakto odvajanje Kosova. Koštuničinim jezikom rečeno, Stefanović je predstavio odvajanje Kosova kao jedino realistično rešenje, jer se „svi Srbi mole svako veče da se Kosovo odvoji od Srbije.““


NAKON DAČIĆEVE IZJAVE POGORŠANI ODNOSI: Srbija povlači priznanje Makedonije — pod jednim uslovom » Opozicionar\nNAKON DAČIĆEVE IZJAVE POGORŠANI ODNOSI: Srbija povlači priznanje Makedonije — pod jednim uslovom\nIzvor: Opozicionar\t u 13. jula 2017.\nFoto: CC0 / Marijanana07\nSrbija je pogrešila priznajući Makedoniju pod njenim ustavnim imenom, rekao je u Atini srpski ministar spoljnih poslova Ivica Dačić. Iz Skoplja su stigli pomirljiviji tonovi, pa Dačićev makedonski kolega Nikola Dimitrov izražava žaljenje zbog te izjave.\nSrpsko priznanje Makedonije pod njenim ustavnim imenom bilo je, prema rečima analitičara iz beogradskog Instituta za evropske studije Stevana Gajića, od početka problematično zbog odnosa Beograda i Atine. Grčka je, napominje Gajić, Srbiji najbliža balkanska saveznica.\n„Pitanje Makedonije uvek je bila kost u grlu u odnosima sa Grčkom. Sada je, možda, došlo vreme da se sa Grčkom poprave odnosi na uštrb makedonskog imena. Da je Srbija principijelna država, ovo bi davno bilo urađeno, zbog toga što Makedonija na najdirektniji mogući način ugrožava suverenitet i teritorijalni integritet Srbije ne priznajući deo njene teritorije“, kaže Gajić i podseća na stavove Skoplja u pogledu Kosova.\nIzjavu šefa srpske diplomatije treba posmatrati u ključu pozicije Skoplja prema novom glasanju o prijemu Prištine u Unesko, koje se očekuje u novembru, smatra Gajić, koji je mišljenja da, kako kaže, nije zgoreg da Srbija izvrši pritisak na sve države koje može u pogledu tog, po Srbiju osetljivog pitanja.\nIako na prvi pogled odnosi Beograda i Skoplja imaju negativan trend, oni se ipak neće pogoršavati, ubeđen je politički analitičar iz Skoplja Branko Đorđevski.\nMeđutim, Đorđevski je, kako kaže, siguran da odnosi neće ići silaznom linijom, a u prilog toj tezi navodi izjavu makedonskog šefa diplomatije Nikole Dimitrova, koji je na svom Fejsbuk profilu dao umerenu izjavu.\nI događaji na regionalnom planu Đorđevskom daju nadu da se odnosi neće pogoršavati.\n(DOKUMENT) OTKRIVAMO Kako se Vučić zaista proveo u SAD-u i…\nŠtrajkači: Imamo dokaz da su Knežević i Brnabić dobili naš…\nAkademik Dušan Teodorović: Ne verujem vladi koja peva i puna…\n„Otvara se jedna veća evropska perspektiva regiona. Svedoci smo sastanka u Trstu, novih investicija, krupni infrastrukturni projekti su u pitanju. Mislim da nikome ne bi odgovaralo da politička pitanja naruše ekonomske projekte koji su najvažniji za građane ovog regiona“, kaže Đorđevski.\nSrbija se, priznaje Đorđevski, ipak u datom trenutku rukovodi svojim interesima i procenjuje da joj je Grčka veći prijatelj od Makedonije, posebno kada je u pitanju Kosovo, pitanje koje Srbiju, kako kaže, veoma boli.\n„Međutim, videćemo šta će doneti budućnost. Makedonski premijer Zaev najavio je da će Makedonija biti uzdržana kada je pitanju glasanje oko eventualnog novog prijema Kosova u Unesko. Ako se ne varam, takav stav Makedonije odgovara Srbiji“, kaže Đorđevski.\nMeđutim, ono što može da zabrine jeste eventualna promena stava makedonskog premijera, s obzirom na moguće pritiske albanskog dela makedonske Vlade i međunarodne zajednice.\n„Uistinu, bio sam iznenađen kada je Zaev dao izjavu da će Makedonija biti uzdržana kada je u pitanju prijem Kosova u Unesko. Ipak je makedonska Vlada koaliciona, njen opstanak zavisi od stava albanskih partija. Kada je dao izjavu pre nekoliko meseci, albanske partije, njegovi koalicioni partneri odmah su rekli da neće biti u Vladi koja će tako glasati. Čekam da vidim hoće li Zaev ostati pri svom stavu. Čini mi se da to neće tako lako proći kao što govori u intervjuima i izjavama“, objašnjava Đorđevski i dodaje da je sigurno da i međunarodni faktor, prvenstveno Vašington, želi prijem Kosova u Unesko.\nĐorđevski misli da se Beograd neće odlučiti na drastičan potez — povlačenje priznanja Makedonije pod njenim ustavnim imenom.\nPlan Dragana Šutanovca za Beograd budućnosti: 30% više u…\nZATO SE SASTAJETE? Vlada Srbije cinkari opoziciju MMF-u!?\nIlić: Nismo razgovarali sa Đilasom\nRadnici taoci istrošenih sindikata\nOd proglašenja nezavisnosti, Makedonija se sa Grčkom spori oko imena. Iako u makedonskom Ustavu stoji da je službeni naziv države Republika Makedonija, ovu bivšu jugoslovensku republiku većina država priznaje pod kompromisnim imenom — Bivša jugoslovenska republika Makedonija (BJRM).


NA SRPSKO-MAĐARSKOJ GRANICI: Otkriven još jedan tunel kojim migranti beže u Evropsku uniju (VIDEO) | Najnovije vesti - Srbija danas\n03.07.2020. • 19:26 Srbija Danas/Kurir\nMigranti se svakodnevno dovijaju kako da ilegalno pređu granicu\nPolicija mađarske županije Bač-Kiškun, na dubini dva metra pod zemljom na graničnom prelazu sa Srbijom, otkrila je novi podzemi tunel ispod ograde. Još jedan tunel kojim migranti pokušavaju da se dokopaju Evropske unije otkriven je kod mesta Kaćmar.\n- Redovnom kontrolom graničnog dela, na periferiji Kaćmara mađarski policajci su 24. juna otkrili otvor koji vodi u podzemni tunel, za koji se pretpostavlja da je trebalo duže vreme da bi se iskopao. Početak tajnog tunela je na srpskoj strani, a završava se na mađarskoj - preneli su mađarski mediji.\nPogranična patrola i ranije duž granice otkrila je više prolaza, koje migrant koriste da pređu granicu. Prošle jeseni na Čikeriji je otkriven jedan, a u januaru ove, nedaleko od njega još jedan.\nPočetkom juna, kod mesta Morahalom, otkriven je novi tunel, koji još nije ni korišćen, kako je ocenjeno, a prema navodima mađarske policije i prethodna dva tunela jedva su bila vidljiva, bila su pokrivena granama i biljem.\nFoto: YoutubePrintscreen/ M1 - Híradó\nMeštani Kelebije kažu da najčešće sreću migrante u obližnjim prodavnicama, da ih ima najmanje petoro, šestoro u grupi, a tako se kreću i u centru Subotice.\nDešava se i da imaju međusobnih problema, pa kako je nedavno ispričao jedan mlađi migrant iz Palestine, morao je da prijavi slučaj srpskoj policiji, jer je neko iz grupe migranata pretio njegovoj porodici, pa i takve slučajeve navode kao razlog da što pre steknu dozvolu da pređu u EU, kaže meštanin Kelebije koji tvrdi da su migranti inače miroljubivi i u kontaktu sa meštanima.\nMIGRANT IZBO MLADIĆA U CENTRU GRADA: Policija ga pojurila, on NAPAO I NJIH - HAOS na Baščaršiji\nMIGRANTI KOPAJU TUNELE ISPOD BODLJIKAVE ŽICE: Mađarska policija pronašla još jedan prolaz na granici sa Srbijom\nSlovenačka granična policija otkrila je 22 migranta u cisternama teretnih vozila sa srpskim tablicama\nPalestina Mađarska Kelebija Subotica tunel granica Srbija Šandor Torma migranti


Evropska unija mora imati svoju obaveštajnu službu i obaveštajni aparat ako želi da bude globalni akter, smatra španski evroparlamentarac Načo Sančez Amor, koji pripada Klubu poslanika Progresivnog saveza socijalista i demokrata u Evropskom parlamentu.\nŠpanski evroposlanik je objasnio za Euractiv da bi Unija trebalo da razvije sopstvene obaveštajne kapacitete kako bi raspolagala verodostojnim informacijama o mogućim spoljnim pretnjama.\nTakav predlog priprema i Evropski parlament, a upravo Sančez Amor radi na njemu, ispitujući mogućnosti za povećanje kapaciteta za prikupljanje takvih informacija za evropsku diplomatsku službu.\nOvde nije reč o unutrašnjoj sigurnosti Unije, pa tako ni o unutrašnjoj obaveštajnoj službi s obzirom na to da svaka članica ima svoju obavještajnu agenciju, koje sarađuju i razmenjuju podatke, nego isključivo o spoljnoj službi koja je usmerena na prikupljanje informacija o pretnjama koje dolaze izvan EU i koja je usko povezana s evropskom spoljnopolitičkom službom.\nU Uniji trenutno deluje Centar za analizu obaveštajnih podataka koji je, kao i evropska diplomatska služba, pod nadležnošću aktuelnog visokog predstavnika za spoljnu i bezbednosnu politiku Žozepa Borelja, koji je po stupanju na dužnost pre dve i po godine ambiciozno najavio da će aktuelna Evropska komisija biti “geopolitička komisija”, a Unija globalni akter.\nMeđutim, njegove najave se nisu ostvarile. Unija još nema svoju vojsku, kao ni autonomnu obaveštajnu službu.


NENAD ČANAK: Spreman sam da uđem u vlast!\nFOTO: Skupština Official\n– Koliko je meni lično stalo do poslaničkog mesta možda govori činjenica da sam posle jednog kafanskog incidenta vratio mandat stranci, naveo je Čanak.\nNemam nameru da se branim pred onima koji su do juče pljuvali sve oko sebe zbog opredeljenja za izbore pa se onda pocepali, odlučili za prekid bojkota i aktivno učešće u izborima. Ili, s druge strane pred onima koji su ostali u bojkotu, a nisu postojali u vreme kada su kandidate opozicije u vreme izbornog procesa ubijali, kaže u razgovoru za Danas Nenad Čanak, predsednik Lige socijaldemokrata Vojvodine.\nOn je odgovorio na pitanje kako odgovara delu javnosti koji se opredeljuje za bojkot izbora, tvrdeći da se učesnici upuštaju u nedemokratski izborni proces zato što im je stalo do funkcija i poslaničkog mesta, ili učešća u vlasti sa Aleksandrom Vučićem, a ne borbe za slobodu i interes građana.\n– Postavite pitanje slobode štampe senima Slavka Ćuruvije a izbornog procesa duhu Ivana Stambolića pa ćete znati da li su ovo najnedemokratskiji izbori u istoriji.\nDrugo, šta je alternativa izborima? Ulični nemiri koji vode u građanski rat ili priprema za doček ruskih tenkova. U svakom slučaju, nema opravdanja za neučestvovanje na izborima, a da polemišem sa kukavicama i prevrtljivcima, sa onima koji bi na izbore išli samo ako bi im neko unapred garantovao pobedu, ne pada mi na pamet.\nZnate, prosto je uvredljivo sa koliko se ostrašćenosti jedan deo samozvano slobodnih medija stavio na stranu bojkotaša ne želeći da čuju nijedan argument i stavljajući se otvoreno u bojkotašku kampanju, a diskreditujući sve one koji su i u mnogo težim uslovima i izlazili na izbore i postizali rezultate.\nKoliko je meni lično stalo do poslaničkog mesta možda govori činjenica da sam posle jednog kafanskog incidenta vratio mandat stranci, za razliku od onih koji su se posle preskakanja u jednom mandatu kroz pet stranaka, pokreta i ko zna čega sve ne, držali ukradenog mandata kao pijan plota.\nEspreso / Happy


Evropska komisija revidirala naviše projekciju rasta BDP-a Srbije za 2018. i 2019. godinu\nU svom najnovijem izveštaju Autumn 2018 Economic Forecast, Evropska komisija revidirala je naviše projekciju rasta BDP-a Srbije za ovu godinu sa 3,3% na 4,1%, a za 2019. godinu sa 3,5% na 3,8%. Popravljanje projekcije, prema njihovoj oceni, rezultat je snažnog rasta investicija i rasta zaposlenosti i zarada.\nEvropska komisija u prvi plan ističe dinamičan rast bruto domaćeg proizvoda u prvoj polovini godine, koji je ubrzao na skoro 5% međugodišnje, vođen dvocifrenim rastom investicija i podržan rastom finalne potrošnje. Posmatrano sa stanovništva ponude, prema njihovoj oceni, svi sektori privrede dali su pozitivan doprinos, a posebno naglašavaju rast građevinarstva od preko 20% i odličnu poljoprivrednu sezonu. Navodi se i da se povoljna kretanja u realnom sektoru prelivaju i na tržište rada, gde očekuju pad nezaposlenosti na višedecenijski najniži nivo. Dodatno, Evropska komisija ocenjuje da postoji rizik naviše kada je reč o rastu investicija i izvoza, a usled povećanja kapitalnih rashoda države i snažnog i diversifikovanog priliva stranih direktnih investicija.\nEvropska komisija ocenjuje da će inflacija ostati u granicama cilja Narodne banke Srbije, i da će se u uslovima rasta agregatne tražnje postepeno približavati centralnoj vrednosti cilja. Kao važne faktore privrednog rasta, Evropska komisija navodi i povoljne uslove finansiranja.\nKomisija ističe i da će dalje sprovođenje strukturnih reformi, podržano novim aranžmanom sa MMF-om, doprineti odličnim fiskalnim rezultatima i osigurati smanjenje javnog duga na nivo ispod 50% BDP-a u narednom periodu.


U PRIPREMI ZAKONI: O VOJNOM OBRAZOVANJU, ZDRAVSTVENOJ ZAšTITI I OSIGURANJU VOJNIH OSIGURANIKA, PROIZVODNJI I PROMETU NAORUżANJA I VOJNE OPREME\nVojska Srbije preduzela je sve mere da se terorističke aktivnosti iz regiona ne prenesu u Srbiju, dok na administrativoj liniji sa Kosovom i Metohijom i u Kopnenoj zoni bezbednosti nije bilo ugroženih pripadnika Vojske Srbije, izvestio je ministar odbrane Bratislav Gašić, skupštinski Odbor za odbranu i unutrašnje poslove.\nU izveštaju o radu tog ministarstva u prva tri meseca 2015. godine Gašić je ponovio da je Vojska Srbije spremna i sposobna da odgovori na sve evenutalne pretnje, da se stalno obavlja procena izazova i rizika pretnji bezbednosti Srbiji.\nOn je dodao da Vlada Srbije i to ministarstvo ulažu velike napore da se poboljša opremanje jedinica Vojske Srbije i njene oprativne sposobnosti, a time i da se uposle domaći potencijali i unapredi odbrambena industrija Srbije.\nKako je objasnio, izvršena je revizija predloga investicionih projekata u privrednim društvima odbrambene industrije Srbije, pri čemu je planirano da se tokom 2015. odrede sredstva od oko 70 miliona evra koji bi se realizovali uz kreditnu podršku Srbije, zbog čega su već definisani prioritetni projekti za sva privredna društva.\nMinistar odbrane izvestio je da su u pripremi zakoni o vojnmom obrazovanju, zdravstvenoj zaštiti i osiguranju vojnih osiguranika, proizvodnji i prometu naoružanja i vojne opreme.


E laka li je Rock opera - oradio.rs\nNeobičan spoj klasične rok muzike i gvozdene opere doveo je do toga da "Rock opera" već nekoliko godina spaja ne samo muzičke žanrove, već i različitu publiku. I ovoga puta, kao i uvek, u saradnji Opere Srpskog narodnog pozorišta i Novosadskog Big Benda, 22 antologijska muzička hita rok grupa biće izvedena na otvorenom, i to na Novosadskom sajmu.\n"Izuzetno smo srećni što publika prepoznaje istinski kvalitet, jer je koncept rok opere podjednako pristupačan za sve generacije, posebno za one koji žele da se otrgnu od nametnutih merila. Tokom ovog projekta postavili smo nove standarde izrade muzičkih aranžmana, interpretacija i samog muziciranja, jer smo izašli iz pozorišnih i akustičnih sala", kaže Vrtačnik.\nKoncertom se odražava duh autora i jedne slavne epohe rok muzike, u kojoj su poznata imena ušla u rokenrol kuću slavnih i vremena kada su nastali neprevaziđeni hitovi i himnični refreni koji su se prenosili od 70-ih godina na ovamo. Sama pomisao da 50 izvođača izvodi muziku Led Zeppelina, Deep Purple-a, Queen-a, Pink Floyda, Doorsa, Tine Tarner i drugih svetskih grupa ostavlja nebičan utisak na našim prostorima.\n"To nije repertoar koji očekujete da ume izvede Opera ili čitav hor i orkestar. I baš je u tome naša prednost. Čini mi se da smo u periodu koji je za nama itekako pokazali da slušamo sopstvenu publiku i da pokušavamo mi da dođemo do publike, a ne ona do nas, kako su kod nas inače naviknuta pozorišta. Mi smo nacionalni teatar, imamo izuzetno iskusne, talentovane i školovane muzičare i pevače i zato verujemo da nam je jedan od zadataka i da obrazujemo i u pozorište dovodimo mladu publiku, a to možemo malim koracima i njihovim jezikom. I tako i dolazi do ovako neobičnog spoja", objašnjava direktor Opere Srpskog narodnog pozorišta, Aleksandar Stankov.\nRok opera uspeva da spoji naizgled nespojivo kada su u pitanju muzički žanrovi, ali je najvažnije da privlači publiku različitih senzibiliteta, pa u ovom događaju podjednako uživaju i poklonici rokenrola i ljubitelji klasične muzike.\nZato više od 60 vrsnih muzičara nastavlja rad na kreiranju novih muzičkih poslastica za publiku širom zemlje i regiona.\nNa repertoaru Srpskog narodnog pozorišta od oktobra se nalazi predstava "Dopler" po istoimenom romanu Erlenda Lua, u režiji Aleksandra Popovskog.…\nVukašin Ranđelović: Najviše mi prija aktivizam mladih\nVukašin Ranđelović, odnedavno stalni član ansambla drame u Srpskom narodnom pozorištu deo je glumačke postave za predstavu "Krvave svadbe" Federika Garsije…


Egipćani bi u Srbiji da grade regionalni centar za otkup žitarica i voća. Egipatska kompanija “Kairo tri A grupa” zainteresovana je da u Srbiji izgradi regionalni centar za otkup žitarica i voća, a kasnije i fabriku za preradu voća.\n“Danas smo razgovarali o konkretnim mogućostima saradnje, a za nas je veoma važno da su oni najveći uvoznici kukuruza, dok smo mi jedna od država koja ima najveće količine te žitarice za izvoz. Izrazili su i zainteresovanost da u Srbiji izgrade regionalni centar sa hladnjačom za otkup voća iz Srbije i okolnih zemalja radi izvoza u Egipat. U sledećoj fazi bi se tu izgradila i fabrika za preradu voća i pravljenja koncentrata koji bi služili za različite proizvode, sokove i drugo”, najavio je Mahmutović.\n“Procene su da će ove godine Srbija imati osim 4,2 miliona tona kukuruza za sopstvene potrebe i preko 3,8 miliona tona za izvoz, a godišnji uvoz ”Kairo tri A grupe” za potrebe Egipta je 3,5 miliona tona ove žitarice, dakle gotovo celokupna naša kolicicna za izvoz. Oni sarađuju sa Nestleom, Mekdonaldsom, Koka kolom i mnogim drugim svetskim komapnijama”, rekao je državni sekretar u Ministarstvu poljoprivrede.\n“Mi smo velika firma koja se bavi proizvodnjom stočne hrane i hrane za ljude, i mislimo da je ovde jako dobra prilika za ulaganja, naročito u poslu sa otkupom poljopivrednih proizvoda, ali i izgradnje fabrike, jer postoje sirovine kojem su zaista veoma dobrog kvaliteta”, rekao je predsednik “Kairo tri A grupe” Ajman el Gamil.\n“Pre svega se bavimo uvozom žitarica za potebe Egipta, ali i okolnih zemalja. Bavimo se mlinarskom industrijom, proizvodnjom skroba, glukoze, fruktoze, što dobijamo preradom kukuruza, ali se bavimo i voćem koje izvozimo u skoro 40 zemalja. Ovde smo pre svaga zbog toga da bismo u tim oblastima razvili saradnju između Egipta i Srbije”, naveo je El Gamil.\nPočele pripreme za uvođenje VAR-a u Srbiji\nNovember 4, 2020 November 4, 2020 Milos K.\nU Nišu radijatori topli 24 sata


Neverovatne skulpture od starih knjiga i kataloga | CityMagazine\nOve skulpture napravljene od strane tajvanskog umetnika Long-Bin Čena izgledaju kao da su isklesane od drveta ili kamena.\nAko ih pogledate malo bliže, međutim, primetićete nešto veoma čudno. Njihovu osnovu ne čini ni drvo ni kamen, već stare knjige i katalozi.\nČen svojim umetničkim radom želi da skrene pažnju na potrebu za recikliranjem i pronalaženjem nove upotrebe starih i skrajnutih predmeta. Kada odluči da od telefonskog imenika napravi fascinantu skulpturu velike istorijske ličnosti, on time daje novi život otpisanim predmetima i pokazuje da kada imate dobru ideju, nisu potrebna velika sredstva da bi nastalo umetničko delo.\nU našoj galeriji možete videti kako izgledaju nesvakidašnje skulpture ovog talentovanog umetnika, a za više informacija o Long-Bin Čenu posetite njegov zvanični veb-sajt.\nNeverovatne skulpture od starih knjiga i katalogaOtvori galeriju\n15 bisera Španije stiže u Beograd knjige · kreativno · moderna umetnost · skulpture


Pred izraelskim i palestinskim pregovaračima još stoje suštinska pitanja\nTokom naredna tri dana, izraelski i palestinski pregovarači pokušaće da na sastanku u Anapolisu, u državi Merilend, obnove bliskoistočni morovni proces. Saradnik Glasa Amerike, Džim Tipl, razmatra šanse da ovaj sastanak odredi kurs bliskoistočne diplomatije tokom narednih nekoliko godina.\nKada budu seli za pregovarački sto, u američkoj Vojnopomorskoj akademiji, u Anapolisu, izraelski i palestinski pregovarači i njihovi američki domaćini neće imati lak zadatak. Na dosadašnjim pregovorima dve strane nisu bile u stanju da se dogovore čak ni o pristupu suštinskim pitanjima, kao što su status Jerusalima i problem palestinskih izbeglica. Profesor politikologije na univerzitetu Bir Zeit, u Ramali, na Zapadnoj obali, Ali Džarbavi, nije optimista:\n”Ako su razlike toliko velike da nisu uspeli da nađu polaznu tačku pre konferencije, koja će trajati samo dva dana, nisam siguran da će im to sada poći za rukom.“\nTokom dvomesečnih dogovora o dnevnom redu konferencije Palestinci su insistirali da se razgovara o suštinskim pitanjima i o rokovima za njihovo rešavanje, dok Izraelci smatraju da bi o pojedinostima trebalo razgovarati kasnije. Mark Regev je predstavnik izraelskog Ministarstva inostranih poslova.\n”Želimo da ova konferencija pokrene razgovore o pitanjima kao što je stvaranje dve države, Izraela i Palestine, koje bi živele jadna kraj druge. Želimo da konferencija dovede do brze primene prve faze mape za mir. Obe strane imaju obaveze i obe bi trebalo da počnu da ih primenjuju. To je dobro za mir.“\nPlan nazvan mapa za mir, sastavljen pre četiri godine, je višefazni proces koji bi trebalo da dovede do stvaranja palestinske države.\nU prvoj fazi Izraelci bi trebalo da obustave izgradnju naselja na Zapadnoj obali, a Palestinci da prestanu sa napadima na Izrael. Profesor Ali Džarbavi, sa univerziteta Bir Zeit, kaže da će Palestinci proglasiti konferenciju uspešnom samo ako se palestinski predsednik Mahmud Abas bude vratio na Zapadnu obalu sa nekim konkretnijim rezultatom od pukog obećanja o obnavljanju pregovora o definitivnom statusu.\nOn kaže da Palestinci očekuju od Sjedinjenih Država da izvrše pritisak na Izrael da obustavi izgradnju naselja na Zapadnoj obali i ublaži proceduru na kontrolnim punktovima, koja znatno ograničava kretanje Palestincima.\n”Mislim da bi Palestinci želeli neki opipljivi rezultat, jer bi to pojačalo moć Palestinske vlasti i pokazalo da pregovori mogu da donesu rezultate. Na Zapadnoj obali ima više od 500 kontrolnih punktova koji veoma otežavaju kretanje običnim Palestincima. Trgovina i ekonomske sankcije se pogoršavaju. Potrebno im je ukidanje tih punktova i poboljšanje ekonomske situacije kako bi počeli da veruju u pregovarački proces.“\nIzraelski premijer Ehud Olmert obećao je obustavljanje izgradnje izraelskih naselja, ali s obzirom na nejakost njegove koalicione vlade primena tog obećanja biće teška. Predstavnik izraelskog Ministarstva inostranih poslova, Mark Regev, kaže da vlada ozbiljno želi da primeni mapu za mir i da neće propustiti priliku koju pružaju razgovori u Anapolisu.\n”Sve izraelske vlade bile su koalicione, a neke od njih su u prošlosti postigle znatne napretke u mirovnom procesu. Mislim da će nam predanost izraelske vlade, zajedno sa predanošću palestinske vlade, omogućiti da krenemo napred.“\nAli i palestinski predsednik Abas predvodi slabu vladu, koja upravlja samo teritorijom Zapadne obale, dok u pojasu Gaze vlast drži organizacija Hamas - veliki protivnik konferencije u Anapolisu. Lideri Hamasa kažu kako očekuju propast tih pregovora. Ako se to dogodi, diplomatija na Bliskom istoku ponovo bi mogla da se nađe u ćorsokaku.


Počelo sudjenje Naseru Oriću\nBeta 26. januara 2016. 12:20\nU Sudu BiH u Sarajevu danas je održano prvo ročište ratnom bošnjačkom komandantu Srebrenice Naseru Oriću, koji se zajedno sa Sabahudinom Muhićem tereti za ratni zločin ubistva tri ratna zarobljenika srpske nacionalnosti tokom 1992. godine u mestima Zalazje, Lolići i Kunjerac.\nNa ročištu je dogovoreno da se sudjenje nastavi 16. februara, kada će biti izvedeni i prvi svedoci.\nPo izlasku iz zgrade Suda BiH, Orić nije želio da daje izjave\nČlanice Udruženja „Majke Srebrenice“ poručile da će se, ako budu pozvane, rado odazvati kao svedoci na sudjenju.\n„Nijednoj majci ne bih oprostila da lažno svedoči. Ja lično znam mnogo, bila sam i ranije svedok, i ‘Majke Srebrenice’ uvek će se odazvati i pošteno svedočiti. Medjutim, mi nikada nećemo pristati da se lažni svedoci pripremaju u Bijeljini i Beogradu“, rekla je predsednica ovog Udruženja Munira Subašić.\nRadojka Filipović, predsednica Organizacije porodica zarobljenih i poginulih boraca i nestalih civila opštine Bratunac, ocenila je, s druge strane, da je sramotno što se Oriću sudi samo za tri ubistva, ali da se nada pravednom procesu.\n„Došli smo na mesto gde bi trebalo potražiti istinu o stradanju Srba i gde treba da se donese pravosnažna sudska presuda, za barem jednog ubijenog Srbina sa područja Bratunca, Srebrenice, Milića, Šekovića, Vlasenice, Zvornika, za zločine koje su činili Muslimani iz Srebrenice, pod komandom Nasera Orića“, istakla je Filipovićeva.\nOna je dodala da ubijeni Srbi nisu stradali u napadu na Srebrenicu, već da su sedeli kod svojih kuća.\n„Nadam se da će proces pokazati da je Naser Orić kriv i da će mu se izreći pravosnažna sudska presuda“, zaključila je Radojka Filipović.Prvom ročištu na sudjenju Naseru Oriću prisustvovala je grupa gradjana koja je želela da pokaže podršku ratnom komandantu Srebrenice, ali i grupa gradjana iz Republike Srpske, medju kojima su članovi porodica žrtava, za čije ubistvo se terete Naser Orić i Sabahudin Muhić.


De Souza, Štajnmajer i Pahor razgovarali o EU u Sloveniji\nTanjug 30. maja 2021. 19:54\nLJUBLJANA – Slovenački predsednik Borut Pahor i njegov nemački i portugalski kolega, Frank-Valter Štajnmajer i Marselo Rebelo de Souza, istakli su značaj evropskog jedinstva i evropske ideje na današnjem sastanku u Sloveniji.\nEvropska ideja je „najbolja stvar koja se dogodila na evropskom kontinentu“, rekao je Pahor novinarima, dodajući da je treba negovati, prenosi slovačka agencija STA.\n„Slovenija je proevropska zemlja koja je svoje stvaranje pre 30 godina privezala za ideje demokratije i Evrope. To nas mora voditi kada smo na čelu 27“, rekao je slovenački predsednik, govoreći o predstojećem predsedavanju te zemlje EU.\nDe Souza je kao predstojeće izazove pomenuo digitalizaciju, mlade i ulogu EU u svetu.\nOn je kazao da će Portugal, koji je trenutno predsedavajući, predati ove zadatke Sloveniji u julu i da je uveren da će slovenačko predsedavanje biti važno za Evropu i svet.\nNaglasio je da je tokom predsedavanja Nemačke i Portugalije učinjeno nekoliko značajnih koraka ka jedinstvu u EU, uključujući paket oporavka od pandemije, poboljšanja u zdravstvu i dogovor o zelenom digitalnom sertifikatu.\nŠtajnmajer je izdvojio finansijski paket, rekavši da je usvojen samo zato što su određene zemlje napravile korak unazad. Ako je EU uspela da to postigne, uspešno će se boriti i sa budućim izazovima.\nOn je dodao da nije važno samo finansiranje, već i posvećenost evropskoj ideji i da će to omogućiti EU da iz krize izađe jača.\nNemački predsednik se prisetio kako su u prošlosti države članice često imale različite stavove, ali je dodao da postoji okvir koji im omogućava da pronađu zajedničko rešenje.\nNemačka, Portugal i Slovenija čine trenutno predsedavajući trio zemalja.\nDe Souza ostaje u Sloveniji do utorka, nastavljajući zvaničnu posetu.